Laguna na Sajmu knjiga 2013. - ATA Stars\nLaguna na Sajmu knjiga 2013.\nHome/Vesti - ostalo/Kultura/Laguna na Sajmu knjiga 2013.\nU duhu jubileja i dobre tradicije izdavačka kuća Laguna spremno dočekuje 58. Međunarodni sajam knjiga u Beogradu. Osnovana u aprilu 1998. godine, od skromnih početaka Laguna je za 15 godina izrasla u najprestižnijeg izdavača, gde je kvalitet na prvom mestu. Riznicu naših izdanja čini više od 2300 naslova koje smo sve ove godine sa mnogo ljubavi i pažnje birali za naše verne čitaoce. Pored ponude svetskih hitova, uvek smo slušali glas ljubitelja književnosti i sa različitim žanrovima izlazili pred čitalačku publiku. Znali smo i da su vremena teška, pa smo vernost nagrađivali povoljnim cenama, brojnim akcijama, morem knjiga u koje je svako mogao da zaroni i pronađe neki svoj biser… Za 15 godina vernosti Laguna, najveći izdavač u zemlji, vernoj publici poklanja Radio Lagunu, ali to je deo jedne druge priče.\nZa svoja izdanja Laguna je dobila mnoge značajne nagrade i priznanja profesionalno i dosledno birajući knjige, autore i saradnike i stekla je veliki broj poštovalaca i čitalaca, ali najveća nagrada su naši čitaoci i članovi našeg Kluba koji sad broji preko 250.000 članova.\nNa ovogodišnjem Sajmu knjiga, koji će se održati od 20. do 27. oktobra 2013. godine, Laguna će se predstaviti sa celokupnom produkcijom.\nSa ponosom možemo reći da je ovo najplodonosnija godina za Lagunu. Pored brojnih hitova koje ćemo predstaviti, mnogobrojnih domaćih pisaca koje ćemo ugostiti, upoznaćemo i autora romana „Osluškivanje srca“ i „Glasovi srca“ Jan-Filipa Zendkera, koji je svojim knjigama stvorio očaravajuća dela. Na ovogodišnjem Sajmu knjigu Zendker će predstaviti svoj novi roman „Šapat senki“, egzotičnu i slojevitu priču o iskupljenju u kojoj trijumfuju prijateljstvo i ljubav. Kao i u „Osluškivanju srca“, Jan-Filip Zendker sa velikim umećem opisuje ljudska osećanja i vraća nam veru u ljubav.\nNovinar Jan-Filip Zendker rođen je 1960. godine u Hamburgu. Bio je dopisnik časopisa Štern iz Amerike od 1990. do 1995. i iz Azije od 1995. do 1999. godine. Posle dužeg boravka u Americi vratio se u Nemačku i nastavio da radi za Štern. Živi s porodicom u Berlinu. Godine 2000. napravio je upečatljivu reportažu o Kini pod nazivom „Pukotine u Velikom zidu“.\nJan-Filip Zendker svoje romane će potpisivati u knjižari Delfi u SKC-u u petak, 25. oktobra, od 17 sati i u subotu, 26. oktobra, od 17 sati, na štandu Lagune u Hali 1 beogradskog sajma.\nPredsednica Zadužbine Žozea Saramaga i udovica slavnog portugalskog nobelovca Pilar del Rio biće specijalna gošća Beograda. Tokom njenog boravka, u vreme održavanja Sajma knjiga, održaće se niz manifestacija, izložbi, promocija i predavanja. U sredu, 23. oktobra, u sali Slobodan Selenić, sa početkom u 17 sati, biće održana promocija novog izdanja romana „Godina smrti Rikarda Reiša“. Na promociji će govoriti Pilar del Rio, direktor Lagune Dejan Papić i urednik u Laguni Dejan Mihailović. Potpisivanje na Laguninom štandu zakazano je za 18 sati istog dana.\nKažu da ne postoji pravo vreme za ljubitelje pisane reči. Svako vreme je pravo ako u rukama držite pravu knjigu. Tokom 2013. godine izdavačka kuća Laguna objavila je veliki broj kvalitetnih naslova koje ne bi trebalo da propustite.\nPovezana vest: Roman Kazua Išigura "Slikar prolaznog sveta"\nSajamska akcija – 3 knjige za 499 dinara\nZa predstojeći 58. Međunarodni sajam knjiga u Beogradu i sve naše verne čitaoce pripremili smo sjajnu akciju koju sasvim sigurno niko neće propustiti.\nSamo na Laguninim štandovima možete kupiti 3 naslova po specijalnoj ceni od 499 dinara.\nIzdavačka kuća Laguna sa ponosom najavljuje da će ove godine po prvi put na sajmu knjiga imati dva štanda koja će ispuniti vaša očekivanja. Kao što ste već navikli, veliki Lagunin štand nalaziće se u hali broj 1 dok će se manji Lagunin štand nalaziti u hali broj 4.\nOva neverovatna sajamska akcija koja vam nudi više od 200 popularnih naslova važiće na oba Lagunina štanda i omogućiće svim posetiocima da za samo 499 dinara obezbede sebi 3 sjajna naslova za predstojeću zimu.\nZa ovu akciju ne važe članski ni količinski popusti. Ova akcija traje samo za vreme Sajma knjiga.\nRadno vreme Sajma knjiga i cene ulaznica\nLaguna je najbolji izdavač u zemlji i regionu i kao deo savremenog sveta na ovogodišnjem Sajmu knjiga u Beogradu ponudiće književnost koja se danas piše i čita i koja je najpopularnija u zemlji i inostranstvu. Na ovaj svojevrstan praznik pisane reči Laguna poziva sve ljubitelje knjiga da od 20. do 27. oktobra, od 10 do 21 sat, posete štand koji će i ove godine biti obojen u svoju prepoznatljivu crvenu boju.\nCena pojedinačnih ulaznica je 250 dinara, grupnih 150 dinara, a za osobe sa invaliditetom ulaz je besplatan. Pratioci invalida plaćaju ulaznicu po ceni od 150 dinara. Cena porodične ulaznice (validna je samo tokom porodičnih dana, 21. i 22. oktobra) iznosi 600 dinara.\nSajam knjiga u Beogradu pravo je mesto ne samo za kupovinu već i za nove kontakte, razgovore, šanse, poslove, iskustva i još mnogo toga. Zato ne propustite jedinstvenu priliku da budete deo ove čarobne priče.\nDok je dobrih knjiga i kvalitetnih pisaca, knjiga ne gubi bitku pred modernim sredstvima komunikacije. I da zaključim – Bogat si onoliko koliko knjiga imaš u vlasništvu, obrazovan onoliko koliko ih pročitaš. Očekujemo vas, 15 godina verna Laguna.\nBy ATA Stars Redakcija|2018-06-14T00:32:11+01:00oktobar 14th, 2013|Kultura|0 Comments


VUČIĆ: Srbija je vojno neutralna, na evropskom putu i želi najbolje odnose sa Rusijom\nAutor : ePančevo apr 19, 2019\n- Obraz je najskuplja stvar na svetu. Nemojte nikad da pokušate Srbiji da ga ukaljate, podvukao je Vučić pred više od 150.000 građana, koji danas došli u Beograd da podrže borbu za pristojnu Srbiju.\nPredsednik Srbije i SNS Aleksandar Vučić poručio je da je Srbija čvrsta i jasna po pitanju vojne neutralnosti, da je na evropskom putu i da želi da bude članica EU, ali i da sačuva najbolje, prijateljske odnose sa Rusijom i Kinom.\n- Ma koliko nas neko pritiskao da uvodimo sankcije Rusiji, mi to nećemo uraditi, niti je Rusija uvodila sankcije nama, niti ćemo mi njima, rekao je Vučić je na skupu "Budućnost Srbije".\nOn je naveo da će Srbija ostati vojno neutralna, jer želi da ima snagu da čuva svoje nebo, čuva svoju zemlju.\n- Ne treba nam ničija pomoć, jačaćemo vojsku, odbrambene snage iz godine u godinu, rekao je Vučić i podsetio da je Srbija, kada je on postao ministar odbrane, imala samo jedan avion koji nije mogao uvek da poleti, a da sada vojska ima 17 migova 29, koji će do kraja godine biti opremljeni najmodernijim sistemima.\nTo nam, kaže, ne treba za napad na nekoga, već da sačuvamo mir i budućnost za našu decu.\n- To radimo kao što se borimo za smanjenje javnog duga, hoćemo da im ostavimo sigurnu budućnost, granice, nebo, da znaju šta je njihova zemlja, koju ne smeju nikome da daju, rekao je Vučić.\nZA SRBIJU NAJVAŽNIJI MIR I NATALITET\nDve su stvari najvažnije za budućnost - Srbija koja raste u miru, bezbedna i sigurna, i Srbija koja rađa svakog dana i puni se novim naraštajima i novim generacijama, rekao je predsednik Aleksandar Vučić i najavio je još veća ulaganja u populacionu politiku.\nSve nas je, kaže, manje, pa je džabe sve što se radi, sve otvorene fabrike, IT stručnjaci, ako ne budemo imali dece, pa je važno da brinemo koliko će nas biti.\n- Molim vas da to razumete, u svim gradovima se rađa mnogo manje dece nego što ljudi umire. Gubimo sela i gradove, nacionalni opstanak je ugrožen. Normalno je da brinete o karijerama i svemu, ali vas kao boga molim, brinite o deci, o budućnosti Srbije, jer bez dece nema ni budućnosti Srbije, zamolio je predsednik.\nOn je rekao da su deca i mladi naš pogled napred, koji obavezuje i daje perspektivu.\n- Zbog njih pravimo Srbiju, njima je ostavljamo, ukazao je Vučić.\nMMF I SVETSKA BANKA PREDVIĐAJU DA ĆE SRBIJA BITI NOSILAC PRIVEDNOG RASTA U REGIONU\nSrbija će briznom rakete da ide napred, uveren je predsednik Srbije Aleksandar Vučić, a u govoru na skupu Budućnost Srbije preneo je da MMF i Svetska banka predviđaju da će Srbija biti nosilac privednog rasta u regionu, sa kumulativnim rastom, koji će na kraju 2023. biti za čak 21,1 odsto veći nego u 2018.\n- Možda ćete reći, 'jes malo blesav Vučić, ali...'", naveo je on i istakao da želi da prenese šta kažu MMF i Svetska banka za Srbju za narednih pet godina.\nVučić je rekao da to kaže da bi građani videli kakva ih budućnost čeka u narednom periodu.\n- Kažu da će srpska prvireda u narednom petogodinšnjem period rasti prosečno godišnje za četiri odsot. Na kraju 2023. BDP će biti kumulativno veći u odnosu na 2018. za čak 21,1 odsto. Nijedna zemlja sa kojom se Srbija graniči neće imati viši kumulativni rast od srpskog, rekao je Vučić.\nVučić je naveo da će prema projekcijama Svetske banke Srbija 2020. biti nosilac rasta regiona sa realnim povećanjem privredne aktivnosti od četiri odsto, dok će ostale zemlje Zapadnog Balkana beležiti sporiji rast.\n- MMF previđa da će BDP po glavi stanovnika, što je pokazatelj životnog standarda, 2023. iznosti 10.394 dolara, što je u odnosu na 7.207 dolara u 2018. povećanje od 44 odsto. To je ono što oni oni vide u Srbji zbog naše ozbiljnosti što ste vi uradili u prethodnom periodu. Jer, ovakve projekcije ne dolaze za neodgovorna i neozbljna rukovodstva, istakao je predsednik.\nKako je rekao, to znači da će Srbija briznom rakete da ide napred, ali da je zato potrebno samo da sacuvamo mir.\nVučić je, pozivajući se na transparent na kojem je pisalo "Vučiću Železara je uz tebe", istakao da je on za njega poseban zato što je uspeo uz pomoć Kine da se izbori za Železaru u Smederevu nakon tri godine krvave borbe.\n- Na kraju, kineski predednik je uslišio moje molbe i rešili smo pitanje Železare i obezbedili posao za 5.000 radnika i da rade dve visoke peći. Uskoro železara postaje najveća fabrika u Srbiji i najveći izvoznik, naglasio je Vučić.\nČVRST DINAR I VLADA KOJA NE LAŽE NAROD...\nPredsednik Aleksandar Vučić podsetio da je, kada je preuzeo vlast, zatekao "užareni oganj", koji je trebalo prvo ugasiti, pa onda, iz pepela, podizati Srbiju.\nS tim u vezi on se posebno zahvalio koalicionim partnerima Ivici, Aleksandru, Milanu, a posebno zbog svega u Vojvodini i međunarodnih odnosa Ištvanu Pastoru.\n- U zdravstvu nismo postojali, nisu nas merili u Evropi. Za pet godina uspeli smo da preteknemo deset zemalja EU, da gradimo i da svakog dana napreduje i9zgradnja Kliničkog centra u Beogradu, obnova bolnica i domova zdravlja“, objasnio je on.\nUkazao je da je pre samo pet godina počelo da se radi ono što su ljudi čekali 75 godina, a to je da neko gradi autoputeve ka istočnoj i južnoj Srbiji, dodajući da ćemo imati autoput do Čačka, a onda će se produžiti ka Užicu, Kotromanu, Višegradu, pa dalje prema Ivanjici, Dugoj Poljani, Boljaru, granici sa Crnom Gorom.\nNajavio je da će za mesec ili mesec i po biti otvoren autoput kroz Grdeličku klisuru, pa kroz Nišavsku klisuru prema bugarskoj granici.\nNaveo je i da se radi na rekonstrukciji pruga, te da će za 2,5 godine do Budimpešte da se stigne za dva i po sata.\nTo je, kako je naglasio, moguće samo zahvaljujući politici budućnosti i marljivosti.\n- Kada neko boluje od raka nemojte da lažete da ćete ga izlečiti aspirinom i sokovima, već je to moguće samo najtežim terapijama. Tamo smo izlečili Srbiju, koja je bila na ivici ambisa. Hvala što ste verovali u to, poručio je Vučić.\nZahvalio se posebno penzionerima koji su prošli kroz težak period. Naglasio je da sada Srbija ima zdrav sistem, četvrtu godinu zaredom ima suficit u budžetu, što nikada u srpskoj istoriji nije imala.\nKazao je da želi da takvo stanje u budžeti bude još i narednih pet i šest godina, i da veruje da je to moguće.\nIstakao je da imamo čvrst dinar i ozbiljnu vladu koja ne laže narod.\nDanas razni emisari iz celog sveta dolaze u Beograd da mi kažu - učini nešto za Albance, umili se malo njima, da bi ukinuli takse na srpsku robu, a moj odgovor je da ništa nećemo učiniti, jer Priština mora da ukine takse, da bi se razgovaralo, poručio je večeras predsednik Aleksandar Vučić.\n- Moj odgovor, naš odgovor, odgovor jedinstvene Srbije, bez obzira što to neće biti lako učiniti je - ništa nećemo da učinimo. Mnogo toga smo učinili, red je da se vi ponašate civilizovano, normalno", rekao je Vučić.\nOn je istakao da nije normalno da se uvode takse na robu u 21. veku i da mogu da prete, da vrše pritisak kakav hoće, Srbija je rekla - povucite takse, razgovaraćemo.\n- A, mi vama da činimo ustupke, da biste rekli da je Srbija ponižena i poražena... naš odgovor je jasan, rekao je predsednik Srbije.\nOn je naglasio da postoji samo jedna stvar koju je gore izgubiti od glave, i koja je najskuplja na svetu - obraz, i to, poručio je, ne bi trebalo da zaborave ni oni na Zapadu, ni Albanci.\n- Obraz je najskuplja stvar na svetu. Nemojte nikad da pokušate Srbiji da ga ukaljate", podvukao je Vučić.\nOn je preneo da je danas na skup u Beograd sa KiM došlo oko 7.500 ljudi, a da desetak autobusa nije bilo dozvoljeno da pređu administrativni prelaz.\nKako je rekao, kada je video toliki broj Srba sa KiM, nije se samo radovao tome, iako mu je neizmerno drago, jer je to za njega i najveći teret oko vrata, koji je neko mogao da mu stavi.\n- Znam kolika je moja odgovornost i briga za ljude na KiM. Neće nam biti lako i zato još jednom hvala što ste u ovolikom broju došli. Bez vas ovoliko, ne bih mogao da izađem pred Sija, Putina, Merkel, Makrona u narednih nekoliko dana, istakao je srpski predsednik.\nPodsetio je da je Beograd tražio kompromis sa Albancima, ali mnogi u svetu nisu, kaže, razumeli koliko smo bili spremni za kompromis i gledali su samo da na svaki način ponize Srbiju.\nPodsetio je da je Beograd ispunio sve obaveze iz Briselskog sporazuma, a Priština ni jednu jedinu - Zajednicu srpskih opština.\n- Kada smo razgovarali, molili smo i upozoravali da ne formiraju kosovsku vojsku, da nije čak ni s skladu sa tzv. kosovskim ustavom, a čak je i generalni sekretar na to upozorovao, a oni su je oformili. Kada smo molili da ne idu dalje u to, uveli su takse, kojima treba ekonomski da unište Srbe. Molio sam ih u Briselu pre 6 meseci, da ne donose platformu koja nije za dijalog, rekli su da se neće pojaviti na dnevnom redu, a onda su je baš takvu izglasali, konstatovao je Vučić.\nMoj posao kao predsednika Republike je da čuvamo mir, poručuje predsednik.\n- Mi Srbi možda smo i najvise ratova imali u 20. veku. Želim da u 21. nemamo nijedan, da pricamo o našim junacima sa Košara i iz drugih ratova, ali da nemamo nove junake, da nam junaci budu oni koji će da izvoze softvere, naše najbolje proizvode u svet, da probamo da napravimo takvu politiku da idemo u korak sa svetom, budemo bolji od drugih, rekao je Vučić.\nŽELIMO DA RAZGOVARAMO OKO KOSOVA I METOHIJE\nRazgovaraćemo, želimo da razgovaramo oko Kosova i Metohije, rekao je predsednik Aleksandar Vučić, ističući da to želimo i moramo, ali da napade ili proterivanje Srba sa KiM nećemo dozvoliti.\n- Sve ih u svetu molim, nemojte da pomislite da zato što želimo da razgovaramo, što razgovor tražimo, što molimo za razgovor, nemojte da pomislite da ćemo bilo kome da dozvolimo napade ili proterivanje našeg naroda sa svojih vekovnih ognjišta. Nikada to nikome nećemo dozvoliti, rekao je Vučić na skupu Budućnost Srbije.\nZa razliku od drugih, koji su se, kako kaže, uvek bolje i snažnije busali u prsa, on to ne ume:\n- Ali, vam kažem - delovaću neuporedivo odlučnije i Srbija će da pobedi čak iako na takve stvari bude naterana, kaže Vučić.\n- Već moramo da gledamo i razumemo kako se i kuda i na koji način svet kreće. Da poštujemo i sve druge u regionu i da pored naboljih odnosa sa Mađarskom, Rumunijom, Bugarskom, Grčkom, moraćemo da gradimo bolje odnose i sa Crnom Gorom i Severnom Makedonijom, i mnogo bolje odnose sa BiH, ne računajući Dodika, i sa Hrvatskom", ističe Vučić.\nBez obzira na uvrede sa raznih strana moramo sebe da obuzdamo, i da svoju snagu pokažemo ne tako što ćemo na sve da reagujemo, da na psovku odgovorimo psovkom, već da na pametan način pokušamo da pridobijemo te ljude uz sebe, kaže on.\n- Samo ako smo svi zajedno, moći ćemo da budemo jači, da privučemo više investitora. Sukobima i svađama ništa nećemo moći da dobijemo i uložiću veliku energiju da takve uslove za razvoj jedinstvenog ekonomskog tržista na čitavom Zapadnom Balkanu napravimo, da mogu kamioni sa robom prelaze preko granica administrativnih prelaza mnogo brže nego danas, poručio je on.\nRekao je i da moramo da razumemo da ne možemo uvek da imamo sve što želimo i da ne možemo da teramo sve druge da misle onako kako mi mislimo.\nMORAMO DA BRINEMO I ONIMA KOJI NE MISLE KAO MI\nMoramo da brinemo i o onima koji ne misle kao mi, poručio je večeras predsednik Aleksandar Vučić na velikom mitingu u Beogradu.\n- Naš cilj nisu sukobi, čak ni sa onima kojih je mnogo manje, a pretili su nam na razne načine. To se rešava na izborima, ali i tamo ima ljudi koji žele dobro našoj zemlji, treba da vidimo oko čega možemo da se saglasimo, poručio je Vulić.\nA njima će, dodao je, reći istu rečenicu koju je već naveo:\n- Sve može, ultimatumi nikada neće moći da prođu. I niko neće moći da tuče žene, niti da nasiljem ostvari političke ciljeve. Nema ultimatuma u politici.\nKako je rekao, naša je zemlja slobodna i mi moramo da budemo nosioci saradnje prema onima koji drugačije misle\n- Naša je odgovornost u tome veća, mi moramo da brinemo i o novinarima, i i onda kad mislite da oni ne rade najbolje svoj posao, ali treba da odgovorimo na najpristojniji način, rekao je predsednik.\nOdgovorite im pristojno, jedino ako krenu u nasilje, onda, "onako kako mi to znamo", odgovorite oštro, i odgovorno, jer ne sme nikome da padne na pamet i niko ne može da rešava probleme sekirama i testerama, poručio je predsednik Vučić.\nŠEST I PO GODINA BORBE I RADA ZA SRBIJU VREDELO JE ZA OVAKVO VEČE\nNa verovatno najvećem političkom skupu u Srbiji posle 5. oktobra, Vučić će, kako je najavio, sa ljudima iz cele Srbije, dijaspore i regiona, koji su došli na skup, podeliti viziju buduće Srbije.\nPonet energijom koja danas vlada među ljudima i na ulicama Beograda, kao i među okupljenima večeras na ogromnom prostoru između ulica Kralja Milana i Svetogorske, Terazija i dobrog dela Bulevara Aleksandra Karađorđevića, Vučić je na početku poručio da je šest i po godina borbe i rada za Srbiju vredelo za ovakvo veče.\n- Da se vidi koliko ljudi ima u Srbiji koji poštuju rad i marljivost, objasnio je.\n- Znam da nikada više neći govoriti pred tolikim brojem ljudi. Beskrajno vam hvala na ovoj podršci, rekao je on.\nJEDINSTVENI BUKVAR I JEDINSTVENA ČITANKA\nHoćemo da napravimo jedinstveni bukvar i jedinstvenu čitanku za svu srpsku decu, bez obzira koja im je zemlja matična, rekao je večeras predsednik Aleksandar Vučić u Beogradu.\n"Time se ujedinjujemo, a nikoga ne ugrožavamo", poručio je sa velikog mitinga u okviru kampanje "Budućnost Srbije".\nKako je naveo, hoće da učimo od onih koji su uspeli da sačuvaju svoj jezik, pismo i kulturu, poput Nemaca, koji su prošli teška vremena, ali i danas su među najmoćnijima u svetu.\nZnam, dodao je, da imamo bezbroj nacionalnih problema i velike pritske, ali, čuvajući jezik, pismo i kulturu, kako su učinili Nemci, "iako mi nismo tako veliki, mali smo brojčano,", ali smo dovoljno ponosni da smo svesni izazova koji su pred nama.\n- Znam da me niste birali da biste slušali ono što volite, već da radim ono što je najteže, ali i da bi Srbija živela bolje, a građani imali budućnost, poručio je okupljenim građanima.\nSRBIJA I DALJE U IGRI ZA FOLKSVAGEN\nPredsednik Srbije Aleksandar Vučić rekao je večeras da i dalje postoji šansa da Folksvagen izgradi fabriku u Srbiji.\nVučić je na skupu "Budućnost Srbije" rekao da je danas dobio važno pismo od ljudi iz Folksvatgena.\n- Hoću da kažem da je Srbija i dalje u igri i dalje se takmičimo i dalje se borimo, rekao je Vučić.\nOn je naveo da su male šanse da veliki Folksvagen dođe u Srbiju, jer je konkurencija jaka, budući da su neke zemlje i članice EU, "ali da smo i dalje u igri".\nJEDINSTVO SRPSKOG NACIONALNOG KORPUSA NIKO NE MOŽE UNIŠTITI\nPredsednik Srbije Aleksandar Vučić poručio je večeras sa skupa "Budućnost Srbije" da su svi Srbi u regionu koji su došli u Beograd pokazali da, u ma koliko država da živimo i koliko problema da imamo, da jedinstvo srpskog nacionalnog korupusa niko ne može da uništi.\n- Da ne može ništa da nas razdvoji, jer pripadamo istom narodu i imamo isti jezik i istu kulturu, naglasio je Vučić.\n- Kada se nešto loše događa u Beogradu, to jednako brine i Srbe u Prijedoru i Pljevljima, bez obzira na to što žive u drugim državama, a i mi brinemo kada se nešto Srbima dešava u Šamcu ili Herceg Novom.\nPoručio je da Srbija poštuje teritorijalni integritet svake zemlej u regionu i da nikog nismo uvredili ili ugrozili.\n- Imamo pravo da se zovemo Srbima, nikoga ne ugrožavajući i čuvajući nacionalni identitet i da čuvamo srpski jezik i da branmo srpsko ćilirično pismo, poručio je Vučić.\nKaže da su građani koji su došli u tolikom broju pokazali večeras koliko ljudi poštuje rad, trud i marljivost.\n- Hvala, dragi prijatelji, pokazali ste da dela cenite mnogo više od obećanja, da poštujete one koji hoće pristojnu Srbiju i modernu i uspešnu Srbiju,a da ne poštujete one koji bi Srbji samo da prete i da je ruše. Večeras za razliku od svih drugih, o onima koji su politički protivnici neću reći nijednu reč, već o našoj Srbiji i buducnosti ću govoriti, naveo je Vučić.\nDA UČIMO OD ONIH KOJI SU UMELI DA SAČUVAJU SVOJ NAROD\nPredsednik Srbije Aleksandar Vučić poručio je večeras da posebno želi da govori o našoj nacionalnoj konsolidaciji i rehabilitaciji i o tome kako da učimo od drugih koji su umeli da sačuvaju sebe i svoj narod.\nReč je o tome, kaže, da, iako imamo bezbroj nerešenih nacionalnih problema - a jedan je najveći i bezbroj je pritisaka sa kojima se suočavamo - to je KiM, da moramo da učimo od onih koji uspeli i u najtežim vremenima da sačuvaju svoj narod, sebe i da i danas upravljaju svetom i vode Evropu.\nPodsetio je da su Nemaci 1702. osnovali Prusko carstvo, a danas je to, podseća, neka druga država, dodaje da je i Kafka pisao na nemačkom, da se u Strazburu uvek govorilo nemački...\n- Ali, Nemci su znali da, čuvajući, učeći i brinući o Geteu, Šileru ... čuvajući svoj jezik i psimo, svoju kulturu, da ostanu jedinstvena nacija i da ponovo postanu snažni, moćni i najjači u svetu", kaže Vučić.\nDodaje da su Srbi brojčano mali narod, ali dovoljno pametan, ponosan i da razume izazove koji su pred nama.\nIstiče da neće večeras da govori samo o onome što ljudi vole da čuju.\n- Znam šta je pred nama, i znam da me niste birali da biste slušali samo ono što volite, već ono što je najteže i što se mora uraditi da bi Srbija živela, da bi vama bilo bolje i da bi Srbija imala budućnost, ističe Vučić.\nPočelo je, da se razgovara ne samo o Memorijalnom centru u Jasenovcu, koji će Srbija graditi sa RS, već i o jedinstvenom srpskom bukvaru, srpskoj čitanci za svu srpsku decu, sta god da uče, gde god da uče i koja god da im je zemlja matična.\n- Jer, tako ćemo biti bliži jedni drugima, tako se ujedinjujemo. a da nikog ne ugrožavamo, rekao je on.


RTCG - Radio Televizija Crne Gore - Nacionalni javni servis :: Ekonomija :: Dovoljno novca i kad bi Atlas banka otišla u stečaj\n12. 02. 2019. 14:13 >> 19:18 6\nDovoljno novca i kad bi Atlas banka otišla u stečaj\nBankarski sektor je stabilan, kazao je direktor Fonda za zaštitu depozita (FZD) Predrag Marković na kontrolnom saslušanju pred skupštinskim Odborom za ekonomiju, finansije i budžet, a nakon uvođenja stečaja u Invest banku Montenegro (IBM).\n"I u slučaju najlošijeg scenarija, odnosno da i Atlas banka ode u stečaj, Fond ima dovoljno novca za isplatu garantovanih depozita", kazao je Marković, navodeći da je okvirna brojka garantovanih depozita u Atlas banci 93 miliona.\nDirektor fonda je rekao da su spremno dočekali zaštićeni slučaj u IBM.\n"Do juče je ukupno isplaćeno 12,6 miliona eura, što je 56, 7 odsto ukupnih depozita", kazao je Marković.\nPoslanik DPS-a Filip Vuković rekao je da ne vjeruje u procjenu Centralne banke da je dokapitalizacija Atlas banke moguća, već da je izvjestan stečaj.\nSocijaldemokrate su saglasne s ocjenom Markovića da je bankarski sektor stabilan.\nPrilog Nevenke Ćirović, TVCG\nAtlas banka Predrag Marković Fond za zaštitu depozita\nNijesmo ovlašćeni da pregovaramo o sanaciji štete


Azerbejdžan želi da ulaže u Srbiji - Sputnjik Srbija\nAzerbejdžan želi da ulaže u Srbiji\n13:14 15.04.2015 (osveženo 16:19 05.10.2015) Preuzmite kraći link\nPremijer Aleksandar Vučić razgovarao je danas u Bakuu s rukovodstvom „Azvirta“ o mogućim projektima na kojima bi ta azerbejdžanska kompanija radila u Srbiji.\n„Azvirt“ za sada radi na izgradnji Koridora 11, na deonici Ljig — Požega, a razgovarali su i o učešću u radovima na obilaznica oko Beograda i izgradnji osam kilometara auto-puta na Koridoru 10, na deonici Levosoje — Srpska kuća, saopštila je Vlada Republike Srbije.\nDirektor „Azvirta“, Kamil Alijev izrazio je zadovoljstvo zbog iskustva te kompanije u Srbiji i naveo da sledeće nedelje u Beograd dolazi delegacija te kompanije da bi sa predstavnicima Vlade Srbije razgovarala o budućim projektima.\n„Ovde imamo veliku priliku da napravimo dobar posao za Srbiju. Veoma sam zadovoljan prijateljskim odnosom njihove Vlade prema našoj zemlji, posvećenošću njihovih privrednika i njihovom željom da ulažu u Srbiji“, rekao je Vučić, sumirajući rezultate posete Azerbejdžanu.\nVučić danas završava dvodnevnu posetu Azerbejdžanu tokom koje je razgovarao i sa predstavnicima državnog vrha te zemlje.\nAzerbejdžan, Vučić, ulaganje, Srbija, Aleksandar Vučić, Srbija


Nemanja Ivanov Archives - Stranica 2 od 2 - KRIK\nUhapšen drugi osumnjičeni za ubistvo na Dušanovcu\nTridesetosmogodišnji D.V. uhapšen je u Hrvatskoj zbog sumnje da je učestvovao u ubistvu Blaža Đurovića ubijenog u martu ove godine, saopštilo je danas Ministarstvo unutrašnjih poslova (MUP). Piše: Milica Vojinović Kako se navodi u saopštenju, osumnjičeni je uhapšen u Hrvatskoj po međunarodnoj poternici MUP-a Srbije. On se sumnjiči da je […]\nUhapšen osumnjičeni za ubistvo Đurovića\nMinistarstvo unutrašnjih poslova saopštilo je danas da je policija uhapsila osumnjičenog za ubistvo Blaža Đurovića koji je pre dve nedelje ubijen u beogradskom naselju Dušanovac. Piše: Bojana Jovanović U saopštenju MUP-a navodi se da je uhapšen tridesetšestogodišnji N.I. „Večernje novosti“ juče su objavile da je reč o Nemanji Ivanovu kome […]


Arhiva - Predsednik Srbije Aleksandar Vučić drži konferenciju za novinare sa premijerkom Anom Brnabić.\nPrvo kao premijer, a zatim i kao predsednik, Aleksandar Vučić je imao poseban, neko bi rekao - neuobičajen odnos sa medijima, pre svega sa onima koji su kritički nastrojeni, kako prema njemu, tako i rezultatima naprednjačke vlasti.\nNa meti Vučićevih žaoka su najčešće isti mediji - RTS, kao javni servis, televizija N1, Danas, NIN, Vreme i još po neki nedeljnik. Poslednji slučaj dogodio se nedavno, na "marginama" Beogradskog bezbednosnog foruma, kada je predsednik Srbije optužio novinarku Radiotelevizije Srbije da je išla da plače u prostorije Vuka Jeremića, dok je novinaru N1 zamerio da televizija za koju radi nije profesionalna i da je politička ekspozitura Dragana Đilasa:\nZgrada Doma novinara Srbije u Beogradu.\n"Ja ću da vas nazivam kako mi vi kažete. Ali nikada neću propustiti da kažem da je to Šolakova televizija, sa Đilasovim maksimalnim političkim uticajem", rekao je, između ostalog, prošle nedelje Vučić novinaru N1 Marku Sovilju.\n"Govorim o instituciji predsednika Republike. Predsednik Republike ne razgovora tako sa građanima. Predsednik Republike ne razgovara tako sa novinarima, koji predstavljaju javnost i koji su takođe građani njegove zemlje", kaže Tatjana Lazarević, urednica portala Kossev iz Kosovske Mitrovice.\nSveta Raković, NUNS\n"Svedoci smo da malo-malo, na jedan zaista potpuno nedopušten, nepristojan način gospodin Vučić se više obračunava sa novinarima, nego što argumentovano odgovara na njihova pitanja. Bio bi red da jednom prvo odgovori na pitanje, a da onda možda iskaže neko svoje nezadovoljstvo, ukoliko ima razloga", kaže generalni sekretar NUNS-a Svetozar Raković.\nStevan Dojčinović, urednika portala Krik, koji je takođe bio na meti kritika Aleksandra Vučića, smatra da korene odnosa predsednika Srbije sa medijima treba tražiti još na početku njegove političke karijere:\n"Mislim da on generalno ima isti stav prema medijima kakav je imao i devedestih godina, kada je bio ministar za informisanje. Mislim da on pre svega ne ceni medije. Sa druge strane, ih gleda kao neke svoje oponente, neprijatelje, opoziciju, što je jako pogrešno, jer to pravi jednu jako lošu atmosferu, kad se predsednik tako ophodi prema medijima i predstavlja ih kao opoziciju i drugu stranu sebi, što ne bi tako trebalo da bude", smatra Dojčinović.\nNovinari u Srbiji su sve češća meta različitih napada - od verbalnih, do onih fizičkih, a kako smatra generalni sekretar Nezavisnog udruženja novinara Srbije Svetozar Raković, ovakav Vučićev odnos prema medijima sigurno generiše i odnos svih drugih prema novinarima:\n"Znamo šta se devedesetih godina dešavalo na ovim prostorima, znamo da su ljudi tada, ne samo gubili poslove, nego gubili i živote. I stvaranje jedne takve atmosfere, jednog potpunog neprihvatanja kritičkog novinarstva, odgovornog, profesionalnog, kritičkog novinarstva, ne samo da nije dobro, nego je i opasno", kaže za Glas Amerike Raković.\nNa kraju, ostaje uvek isto pitanje - da li postoji način za pacifikovanje odnosa Aleksandra Vučića i medija:\n"To je takva atmosfera u društvu, nema tu nikakvih lakih i jednostavnih rešenja. Na nama je da dalje nastavimo da radimo svoj posao, da pokušamo da se borimo da dođemo do stvari koje nam trebaju. A što se tiče vlasti, ne verujem da će oni nešto naglo promeniti značajno stav prema medijima", ističe Dojčinović.\n"Rešenje se nalazi i u Ustavu, i u Zakonu o javnom informisanju. Rešenje bi zapravo trebalo da bude u njegovoj glavi - gospodin Aleksandar Vučić bi morao konačno da se ponaša kao predsednik Republike", kaže Raković.\nKritika i drugačije mišljenje bi trebalo da budu u osnovi svake demokratske vlasti - kada se toga budu držali Aleksandar Vučić i ostali državni službenici, i tema o odnosu predsednika zemlje prema medijima biće u potpunosti izlišna.


Sinergija za srpsku energetiku – Радио Стил\nSinergija za srpsku energetiku\nSimpozijum SANU o elektroenergetici\nSrbija i u narednim decenijama mora da bude oslonjena na proizvodnju energije iz uglja i EPS ozbiljno ulaže u dostizanje standarda zaštite životne sredine da bi proizvodnja bila održiva\nElektroenergetski sistem Srbije je stabilan i može dodatno da se unapredi zajedničkim radom nauke, elektroprivrednih preduzeća i nadležnih u Vladi Srbije, ocenjeno je 16. juna na simpozijumu „Stanje i perspektive srpske elektroenergetike“ u organizaciji Srpske akademije nauka i umetnosti (SANU).\n– „Elektroprivreda Srbije“ funkcioniše u skladu sa mogućnostima i potrebama domaćeg tržišta i pored toga što su tehnički sistemi prenapregnuti. Važno je da se Akademija vrati energetici i da se napravi sinergija između nauke, univerziteta, elektroprivrednih preduzeća i Vlade Srbije. Ta sinergija može da donese mnogo dobrih stvari srpskoj energetici – rekao je na otvaranju simpozijuma Aleksandar Antić, ministar rudarstva i energetike.\nAntić je istakao da Srbija i u narednim decenijama mora da bude oslonjena na proizvodnju energije iz uglja i da EPS ozbiljno ulaže u dostizanje standarda zaštite životne sredine da bi proizvodnja bila održiva.\n– Ugradili smo elektrofiltere na sve blokove čiji je rad planiran nakon 2023. godine, radimo na denitrifikaciji i odsumporavanju i time obezbeđujemo da naši najznačajniji blokovi i dalje budu oslonac snabdevanja električnom energijom u Srbiji – rekao je ministar energetike.\nNa panelu o uticaju evrointegracija i energetskih tržišnih trendova u Evropi na elektronergetiku Srbije, mr Dragan Vlaisavljević, izvršni direktor za trgovinu električnom energijom JP EPS, istakao je da tržište stvara potrebu da se tradicionalna elektroenergetska preduzeća transformišu u moderne kompanije, efikasne i profitabilne.\nGovoreći o uticaju evropske regulative na Srbiju, Vlaisavljević je rekao da je najveći uticaj EU direktiva iz ekologije na termosektor u Srbiji, jer proizvodnju električne energije baziranu na uglju čine sve manje profitabilnom.\n– Postavlja se pitanje brzine tranzicije ka zelenoj proizvodnji električne energije, i to pre svega sa stanovišta kupaca u Srbiji, jer će oni finansirati ovu tranziciju preko računa za potrošenu električnu energiju – dodao je Vlaisavljević.– Ono što je ključno za Srbiju jeste da, pre svega sa stanovišta ekonomije, maksimalno iskoristi sopstvene energetske resurse, obnovljive i neobnovljive. Trenutno jedino obnovljivi izvori imaju podsticaje za izgradnju, a postoji potreba za uspostavljanjem podsticaja i za konvencionalnu elektroenergetiku, jer novoizgrađena konvencionalna energetika ne može na osnovu projekcija veleprodajnih tržišnih cena u narednom periodu da ima ekonomsku isplativost ako nastupa na tržištu samostalno. Pojavljuje se i povećana potreba za izvorima balansne energije, ne samo za reverzibilnim hidroelektranama već i za primenom novih tehnologija, a to su skladišta energije. Trebalo bi dati i veći podsticaj za kombinovanu proizvodnju toplotne i električne energije.\nVlaisavljević je dodao da je elektroenergetski portfelj JP EPS i dalje konkurentan, ali da se smanjuje profitna margina.\n– Adekvatnost proizvodnje na srednjoročnom nivou za Srbiju je zadovoljena osim u zimskom periodu. Postojeća situacija se karakteriše gašenjem tržišno neisplativih proizvodnih jedinica i upitnošću isplativosti planiranih proizvodnih projekata u Srbiji. Jedino se obnovljivi izvori mogu smatrati realistično ekonomski isplativim, usled garantovanih subvencija. U takvim uslovima, mogućnost generisanja prihoda dovoljnih da se pokriju varijabilni i fiksni troškovi postojećih konvencionalnih termoelektrana, ali i povraćaj kapitalnih ulaganja u nove proizvodne objekte, postaju neizvesni. Kao posledica ovakve situacije, može doći do pada društveno-ekonomske dobiti i obrta domaće elektroenergetske kompanije na unutrašnjem tržištu električne energije, a dugoročno, i za period posle 2025, imajući u vidu i veliku prosečnu starost proizvodnog portfelja u Srbiji, čak i do problema sa adekvatnošću elektroenergetskog sektora i sigurnošću snabdevanja. Jedna od mogućnosti za sprečavanje ovakvog scenarija je akvizicija nekih elektroenergetskih kompanija u regionu – zaključio je Vlaisavljević.\nNa naučnom skupu govorilo se i o potrebi većeg angažovanja domaće nauke i struke u elektroenergetici Srbije, novim tehnologijama koje se mogu primeniti u oblasti energetike, domaćim energetskim resursima i ekološkim ograničenjima za razvoj energetike. Cilj skupa je otvaranje konstruktivnog dijaloga predstavnika nauke i struke, uticajnih ljudi koji rade u srpskoj energetici i predstavnika državnih institucija.


Mihajlovićeva: Jedan korak do solarnih panela | INFO 24\nMihajlovićeva: Jedan korak do solarnih panela\nPotpredsednica Vlade i ministarka rudarstva i energetike, prof. dr Zorana Mihajlović, rekla je za RTS da je do danas 11 opština i gradova raspisalo javne pozive za građane za zamenu stolarije, a da će do kraja meseca to učiniti i preostalih 56 lokalnih samouprava koje učestvuju u projektu povećanja energetske efikasnosti.\n„Očekujemo još osam opština i gradova koji će sutra raspisati poziv ka građanima. Najvažnije je da neće biti povlašćenih, jer su svi kriterijumi jasno definisani pravilnicima koje su usvojile sve lokalne samouprave. Osnovni kriterijum je energent koji se koristi za grejanje. Svi koji koriste lož-ulje, mazut, ugalj, kao i oni koji koriste električnu energiju za grejanje, biće u prednosti. Kada je reč o izolaciji, kriterijum je da li postoji termo izolacija ili ne. U svakom slučaju, kada se završe svi konkursi, ako građani nisu zadovoljni, mogu da se žale opštinskim komisijama, ali će i Ministarstvo ispitati pojedine slučajeve, jer nam je stalo da vidimo da li za naredne javne pozive možemo dodatno da pojednostavimo proceduru“, kazala je ona.\nMihajlovićeva je ponovila da će krajem novembra ili početkom decembra Ministarstvo raspisati još jedan javni poziv za zamenu stolarije i da očekuje da se bar milion domaćinstava učestvuje u narednim godinama u ovom projektu. Najavila je i javni poziv za subvencije za solarne panele.\n„Očekujem da trećeg septembra raspišemo javni poziv za subvencije za ugradnju solarnih panela. Država će obezbediti 50 odsto sredstava, a drugu polovinu plaćaju građani. Ono što je važno je da je do sada bilo potrebno šest meseci za dobijanje svih dozvola. Mi smo sve promenili, nema više administrativnih procedura. Do solarnih panela dolazi se jednim korakom. Građani se obrate snabdevaču, u najvećem procentu je to EPS Snabdevanje, potpišu ugovor sa njima o proizvodnji električne energije i nakon pet dana budu povezani na mrežu“, pojasnila je Mihajlovićeva.\nReče mi jedan čovek\nVUČIĆ OBIŠAO PROKUPLJE, BLACE I BRUS: Predsednik najavio brojna ulaganja u tri opštine\nPRIBOJ VESTI ZLATIBORSKI\nMihajlovićeva u Priboju: Projekat „Jadar“ razvojna šansa, nadriekolozi uzbunjuju narod\nPotpredsednica Vlade i ministarka rudarstva i energetike, prof. dr Zorana Mihajlović, izjavila je u Priboju, gde je otvorena nova toplana na biomasu, da je za pojedine političare i one koji…\nVesić: Film „Gradonačelnik.” od ponedeljka u bioskopima\nTIM ZA ŠKOLE IZNEO NOVI PREDLOG! Ne uvodi se onlajn nastava\nVulin o kriminalnim grupama na kolegijumu UKP-a: Svako saznanje biće detaljno provereno i istraženo, bez obzira do koga vodi\nSASTANAK VUČIĆA I VANG JIA: Predsednik sa ministrom inostranih poslova NR Kine


Nagrađeni učenici i učenice u okviru nagradnog ciklusa Evropski dnevnik, u periodu od 18. do 22. septembra posetili su Beč, glavni grad Austrije. Učenici i učenice iz gimnazije „Branko Radičević“ iz Stare Pazove, Ugostiteljsko-turističke škole i Železničko tehničke škole iz Beograda i Prve kragujevačke gimnazije iz Kragujevca kao nagrađeni imali su priliku da učestvuju u različitim aktivnostima vezanim za medije, kulturu i obrazovanje.\nEU Info centar je 12. maja raspisao konkurs za kreativne i inovativne radove učenika/ica srednjih škola koji se sprovodi u okviru projekta "Evropski dnevnik". Rok za podnošenje radova je bio 10. jun 2016. godine i na konkurs je pristiglo 22 rada. Radove je ocenio stručni žiri, sačinjen od novinara i drugih eksperata.\nŠkolski timovi zavirili u rad medija u Srbiji\nUčenici i učenice škola partnera u okviru projekta „Ako imaš šta da kažeš - reci“ bili su u poseti medijskim institucijama u sredu 15. juna. Dvadeset učenika i učenica iz Treće beogradske gimnazije i Pravno-poslovne škole iz Beograda imali su priliku da posete informativnu televiziju N1, Radio televiziju Srbije (RTS) kao i dnevne novine Blic.


Premijeru data saglasnost za potpisivanje Kolektivnog ugovora za službenike organa uprave i sudske vlasti u Federaciji BiH\nVlada održala 134.redovnu sjednicu\nNa današnjoj 134.redovnoj sjednici Vlada Bosansko-podrinjskog kantona Goražde razmatrala je i prihvatila usaglašeni i parafirani tekst Kolektivnog ugovora za službenike organa uprave i sudske vlasti u Federaciji Bosne i Hercegovine te dala saglasnost premijeru BPK-a Goražde za njegovo potpisivanje.\nOva odluka donesena je nakon obavljenih pregovora ovlaštenih predstavnika Vlade Bosansko-podrinjskog kantona sa Samostalnim sindikatom državnih službenika i namještenika na nivou Federacije BiH, a Kolektivni ugovor biće zaključen na period od 18 mjeseci.\nOdobren je takođe i Sporazum o saradnji između Vlade Bosansko-podrinjskog kantona Goražde i Bošnjačkog nacionalnog vijeća sa sjedištem u Novom Pazaru, Sandžak, Republika Srbija.\nVlada je podržala inicijativu Ministarstva za boračka pitanja BPK-a Goražde za donošenje Pravilnika o vođenju Registra korisnika prava iz oblasti boračko-invalidske zaštite u Bosansko-podrinjskom kantonu Goražde.\nNaime, odredbama Zakona o pravima branilaca i članova njihovih porodica FBiH predviđena je uspostava Jedinstvenog registra koji se sastoji od popisa branilaca i popisnika korisnika prava iz oblasti boračko-invalidske zaštite koja se finansiraju iz federalnog budžeta, budžeta kantona i općina u Federaciji BiH. Prema obrazloženju resornog ministra, kantoni bi trebali da svojim propisima urede pitanje uspostave registra korisnika prava iz ove oblasti, pa je Ministarstvo za boračka pitanja u skladu s tim pokrenulo ovu inicjativu kod Vlade za donošenje kantonalnog propisa kojim će se urediti navedena pitanja.\nVlada je primila k znanju i u skupštinsku proceduru uputila informaciju Ministarstva za socijalnu politiku, zdravstvo, raseljena lica i izbjeglice o stanju u oblasti socijalne zaštite, zaštite civilnih žrtava rata i zaštite porodice s djecom na području Bosansko-podrinjskog kantona Goražde.\nNakon odobravanja Programa utroška sredstava iz Budžeta Ministarstva za socijalnu politiku, zdravstvo, raseljena lica i izbjeglice za 2018.godinu, sa ekonomskog koda- Tekući transferi pojedincima – zdravstveno osiguranje, Vlada je usvojila Odluka o ostvarivanju prava iz obaveznog zdravstvenog osiguranja za povratnike u Republiku Srpsku.\nOdobreni su takođe i programi utroška sredstava iz budžeta Ministarstva za obrazovanje, mlade, nauku, kulturu i sport za 2018.godinu sa ekonomskih kodova– Tekući transfer za sport, u iznosu od 460.000 KM i Tekući transferi pojedincima – ostalo, u iznosu od 110.000 KM.\nIz budžeta Ministarstva za boračka pitanja odobreni su programi utroška sredstava sa ekonomskih kodova– Tekući transferi neprofitnim organizacijama, u iznosu od 280.000 KM i Tekući transferi pojedincima, u iznosu od 650.000 KM.\nVlada je razmatrala i primila k znanju Informaciju o realizaciji projekata „Putem jačanja praktične nastave do boljih budućih saradnika – ispitivanje poslodavaca u Bosansko-podrinjskom kantonu Goražde“, kao i Informacija o stanju sigurnosti na području Bosansko-podrinjskog kantona Goražde za mjesec decembar 2017.godine.\nPrema obrazloženju resornog ministra, u ovom mjesecu smanjen je broj krivičnih za 4, te povećan broj registrovanih prekršaja i saobraćajnih nesreća za 1, odnosno 6, u odnosu na isti mjesec 2016.godine .\nMinistarstvo za privredu dobilo je saglasnost Vlade za pokretanje postupka javne nabavke izrade Idejnog projekta „Biciklistička staza Goražde – Ustikolina – Previla – Zorovići – Hranjen – Bijele vode – Goražde“.\nUsvojena je takođe i Odluka o izboru najpovoljnijeg ponuđača za izradu urbanističko-arhitektonskog rješenja rekonstrukcije i dogradnje Centralnog spomen obilježja branilaca Goražde.\nNa osnovu zaključka Skupštine BPK, Vlada je danas zadužila Ministarstvo finansija da u roku od 60 dana pripremi i predoči Vladi akt sa kriterijima o finansiranju nižih nivoa vlasti, Grada Goražde i općina Foča i Pale u Federaciji BiH.\nNakon prihvatanja informacije resornog ministarstva o provedenoj proceduri izbora kandidata, Vlada je dala saglasnost da se Edina Subašić, diplomirani ekonomista imenuje za člana Upravnog odbora Federalnog zavoda za penzijsko-invalidsko osiguranje, ispred Vlade BPK Goražde.\nNa današnjoj sjednici razriješeni su privremeni, te na period od dvije, odnosno četiri godine, imenovani upravni odbori Zavoda Zdravstvenog osiguranja i Kantonalne bolnice Goražde.


Безбедњаци ЗНД анализирали мешање САД у унутрашње послове „на примеру Србије“ - Нови Стандард\nBezbednjaci ZND analizirali mešanje SAD u unutrašnje poslove „na primeru Srbije“\nNa primeru Srbije i drugih balkanskih zemalja analizirane su metode mešanja SAD u unutrašnje poslove stranih zemalja\nSekretari Saveta bezbednosti zemalja Zajednice nezavisnih država analizirali su metode američkog mešanja u unutrašnje poslove drugih zemalja na primeru Srbije i drugih balkanskih zemalja, saopštila je pres-služba Saveta bezbednosti Rusije.\n„Razmotrene su posledice povlačenja SAD iz Sporazuma o likvidaciji raketa srednjeg i kratkog dometa u smislu pretnje strateškoj stabilnosti i međunarodnoj bezbednosti. Na primeru Srbije i drugih balkanskih zemalja analizirane su metode mešanja SAD u unutrašnje poslove stranih zemalja“, navodi se u saopštenju.\nKako se dodaje, sekretari su se dotakli i situacije u Siriji. Na sastanku sekretara Saveta bezbednosti zemalja-članica ZND, koji je održan u Moskvi, bilo je govora i o hemijskim i biološkim bezbednosnim pretnjama na prostoru ZND, kao i o mogućim pravcima saradnje kada je reč o borbi protiv njih.\n„Posvećena je pažnja poboljšanju interakcije između zemalja kada je reč o neutralizaciji pretnji koje dolaze od stranih terorista, i sprečavanju njihovog kretanja preko teritorije zemalja-učesnica ZND“, navodi se. Takođe se ističe da je na sastanku bilo govora o glavnim pretnjama u oblasti međunarodne informacione bezbednosti.\nSekretari su razgovarali i o situaciji u Avganistanu i suprotstavljanju bezbednosnim pretnjama, koje potiču sa teritorije te zemlje. „Bilo je reči o ulozi Međunarodnog protivminskog centra Oružanih snaga Rusije u pružanju pomoći stranim državama prilikom realizacije međunarodnih programa, projekata i operacija humanitarnog deminiranja“, zaključuje se u saopštenju.


TAJNI PLAN MERKELOVE RAZBESNEO AMERIKANCE: Nemačka ukida sankcije Rusiji | WebTribune\nHome SPEKTAR TAJNI PLAN MERKELOVE RAZBESNEO AMERIKANCE: Nemačka ukida sankcije Rusiji\nPosted date: јун 01, 2016 In: SPEKTAR\nZa početak će ukinuti zabranu na putovanja, a u novembru i sve ostale mere.\nNemačka kancelarka Angela Merkel sa svojim saradnicima kuje tajni plan da ruskom predsedniku Vladimiru Putinu ukine sankcije, koje je njegovoj zemlji EU uvela 2014. zbog krize u Ukrajini, piše “Špigl”.\nPrema navodima tog lista, Merkelova predlaže da se za početak ublaži embargo Moskvi, koji bi zatim bio ukinut najkasnije do novembra.\nNemačka kancelarka se nalazi na mukama, jer u julu sankcije Rusiji treba da budu ili produžene na šest meseci ili ukinute. Ona je pod pritiskom jer se sve više država članica EU i evropskih biznismena protivi produženju embarga, dok, s druge strane, SAD insistiraju na njima.\nKako nemačka štampa navodi, Merkelova je pronašla solomonsko rešenje.\n– Iza kulisa nemački političari rade na planu da prvo olakšaju sankcije Rusiji u zamenu da Moskva pomogne u organizaciji lokalnih izbora na istoku Ukrajine. Reč je o podizanju zabrane na putovanja i produženju sankcija u julu na samo tri meseca, umesto kao do sada na šest. Nakon isteka tog roka, već u novembru, embargo bi mogao da bude potpuno podignut – navodi “Špigl”.\nList dodaje da bi na taj način Merkelova, s jedne strane, uspela da sačuva jedinstvo EU, čije su članice duboko podeljene oko produženja sankcija Moskvi. S druge strane, ne bi se zamerila ni Americi, koja čvrsto insistira na tome da sankcije ostanu na snazi do daljeg.\nO tome da bi sankcije mogle uskoro da budu ukinute svedoči i namera predsednika Evropske komisije Žan-Kloda Junkera da poseti Rusiju 16. juna. Ukoliko ode u Rusiju, biće prvi zvaničnik neke EU institucije koji je posetio tu zemlju od kada su joj uvedene sankcije.\n– Američka administracija i predsednik Barak Obama očekuju da EU u julu produži sankcije Rusiji na još šest meseci, uprkos rastućem protestu evropskih političara i biznismena. Međutim, Vašington strahuje da će Junkerov odlazak u Rusiju osnažiti Putinovu poziciju pred ključno glasanje o produženju embarga Moskvi. Zbog toga je šef Evropske komisije pod jakim pritiskom SAD – naveo je diplomatski izvor iz Vašingtona za američki magazin “Politiko”.\nJEREMIĆ NA KOSOVU: Ne smemo dozvoliti Vučiću da potpiše razgraničenje PREDA KOSOVO I NAPRAVI “VELIKU ALBANIJU”\nTHE SAKER: Kako su Amerikanci znali i zašto su zaustavili planirano krvoproliće u Rusiji?\nDRUGI ODLUČILI, ON SPROVEO, BEZ NARODNE VOLJE I REFERENDUMA: Makedonija je dobila novo ime! Zvaće se Severna Makedonija\nMETJU PALMER: Jedini cilj pregovora Srbije je da prizna nezavisnost Kosova


Pokrenuta istraga o zvorničkim zločinima\nBruno Vekarić, portparol Tužilaštva za ratne zločine, rekao je za naš radio da su za ratne zločine u Zvorniku osumnjičeni nekadašnji pripadnici teritorijalne odbrane te opštine. Petorica od devetorice osumnjičenih uhapšeni su u Srbiji, dok se za ostalima traga. Prethodno je bilo uhapšeno šest lica ali jedno od njih je pušteno nakon što se ispostavilo da se ne radi o licu koje se traži, već da ta osoba ima isto ime i prezime kao jedan od osumnjičenih. Vekarić je rekao da je istraga protiv osumnjičenih u toku i precizirao za koje zločine se oni sumnjiče.\n“Zbog događaja koji se odigrao u maju i junu 1992. na teritoriji opštine Zvornik u Bosni i Hercegovini i za dva različita krivična dela koja su protivna odredbama Ženevske konvencije zaštite građanskih lica za vreme rata i Dopunskog protokola dva. Naime, reče je o deportaciji u prvom slučaju 1822 civilna lica muslimanske vere i nacionalnosti sa područja sela Kozuk u Mađarsku, i drugi događaj je vezan za ratne zločine u Domu kulture Čalopeku gde je po našim saznanjima najmanje l5 lica na izuzetno svirep način lišeno života, takođe, muslimanske nacionalnosti.”\nVekarić je rekao da je Tužilaštvo zatražilo da petorica uhapštenih budu zadržana u pritvoru i dodao da su krivična dela za koja osumnjičeni učinjena na izuzetno svirep način.\n“To je teško da ljudski um može da zamisli, jednostavno teško mi je da pročitam i da vam kažem, a kamoli da pomislim da je to neko mogao da uradi. Radi se o zverstvima, odsecanju delova tela, terali su ljude da jedu delove svoga tela, protiv prirodan blud između očeva i sinova, zaista svašta.”\nPrema mišljenju Vekarića, Haški tribunal dosadašnji rad srpskog pravosuđa na procesuiranju slučajeva ratnih zločina uzeće u obzir kada bude odlučivao o tome gde će se suditi optuženim oficirima Jugoslovenske narodne armije Veselinu Šljivančaninu, Miletu Mrkšiću i Miroslavu Radiću.\n“Apslolutno smatram da će ovako efikasan rad i profesionalna saradnja između dva tužilaštva biti značajan argument u proceni veća Tribunala kome će dodeliti slučaj vukovarske trojke.”\nPostupak koji protiv osumunjičenih za ratne zločine u Zvorniku vodi srpsko pravosuđe prvi je predmet koji je Srbiji prosleđen iz Haga. Taj slučaj Karla de Ponte, glavni tužilac Haškog Tribunala, predala je u nadležnost pravosuđu Srbije u junu prošle godine.


Predsednik Buš zatražio od Amerikanaca dalju podršku vojnim nastojanjima u Iraku\nPredsednik Buš je rekao da najnovija ofanziva u Bagdadu i pokrajini Al Anbar ukazuje na znake napretka i apelovao na Amerikance da budu strpljivi, rekavši da će za uspeh u Iraku biti potrebni meseci, a ne nedelje.\n”Manje od polovine dodatnih trupa koje šaljemo kao pojačanje stiglo je u Bagdad. Za novu strategiju će biti potrebno više vremena. Biće dobrih i loših dana.“\nU kratkom saopštenju kojim se obeležava četvrta godišnjica invazije na Irak, predsednik Buš je priznao da je cena rata velika.\n”Četiri godine od početka rata borba je teška, ali pobeda je moguća. Ona će biti izvojevana, ako budemo imali hrabrosti i rešenosti da istrajemo.“\nPredsednik je ponovo kritikovao poteze zakonodavaca iz Demokratske stranke, koji kontrolišu Kongres, čiji je cilj da se uspostavi krajnji rok za povlačenje američkih trupa iz Iraka do septembra 2008.godine. Taj predlog oni žele da usvoje u okviru zakona o vanrednim troškovima. Predsednik je apelovao na zakonodavce da njegov zahtev za hitne troškove odobre bez preduslova i odlaganja kako bi se isfinansirali ovogodišnji ratni izdaci.\n”U svetlu teškoća u Iraku, lako bi se moglo zaključiti da nam je najbolja opcija da se spakujemo i odemo kući. To bi moglo biti zadovoljavajuće rešenje na kratke staze. Medjutim, verujem da bi posledice tog koraka po američku bezbednost bile razorne.“\nNekoliko sati pre ovog saopštenja, predsednik Buš je sa svojim savetnicima za nacionalnu bezbednost -- medju kojima su bili i državni sekretar Kondoliza Rajs i sekretar za odbranu Robert Gejts -- održao sastanak iza zatvorenih vrata o Iraku i putem video linka razgovarao sa iračkim premijerom Nurijem al Malikijem.


Uzimaju presuđeni novac\npetak, 10 Oktobar 2014 02:31\nNakon što ih je federalna vlast predvođena SDA prevarila u mandatu 2006. - 2010., demobilisanim borcima iz Zeničko-dobojskog kantona, ali i drugih krajeva Federacije nanosi se nova nepravda. Naime, hiljade boraca koji su od 2007. do 2010. godine dobivali naknade u iznosu od 150 KM tužile su zavode za zapošljavanje u kantonima u kojima žive jer smatraju da su im, prema ranijem rješenju Vlade FBiH, pripadali mjesečni iznosi koji su podrazumijevali 25 posto od neto isplaćene prosječne plaće u Federaciji.\nNeke od tih tužbi rezultirale su sudskim presudama, međutim, brojne nisu, pogotovo one u ZDK, gdje je još zakinuto blizu 13.000 boraca. Međutim, nakon odluke Ustavnog suda BiH kojom je prihvaćena apelacija Kantonalnog zavoda za zapošljavanje u Mostaru, čime je praktično stopirana isplata za demobilisane borce, mnogi sudovi počeli su donositi rješenja protiv boraca. Član Skupštine Saveza demobilisanih boraca FBiH Zihnija Bašić potvrdio je za "Avaz" da su zavodi za zapošljavanje pokrenuli postupke vraćanja sredstava presuđenih za borce! Bašić: Ko može pogaziti izvršna rješenja\n- Oni sada žele uzeti od boraca razlike sredstava koje su naplatili u sudskim postupcima. Pogledajte šta se sada dešava, država nas je bila zakinula, a sada nas ova vlada ponovo hoće zakinuti! Ovdje se apsolutno radi o diskriminaciji. Ko može pogaziti izvršna rješenja u kojima stoji da naše naknade prate prosječne plaće u iznosu od 25 posto. Plaća u FBiH je rasla, tako da su trebale rasti i naše naknade - kazao je Bašić. On je istakao da su borci iz Kaknja, koje on predvodi, prošle godine u više navrata protestirali ispred zgrade Kantonalnog suda u Zenici. Međutim, sada su im advokati savjetovali da definitivno ništa neće biti od njihovih tužbi zbog odluke Ustavnog suda BiH.\nViše iz kategorije: « U Njemačku samo preko agencije Najgori smo u regionu »


Ne ignorisati volju 46 poslanika/ca » CDT\n10/11/2021 CDT Portal\nCentar za demokratsku tranziciju (CDT) poziva predsjednika Skupštine i poslaničke klubove da omoguće da se na dnevnom redu Treće sjednice Drugog redovnog zasijedanja nađe naš predlog o osnivanju radnog tijela Skupštine koje bi se bavilo nedozvoljenim stranim uplitanjima u demokratske procese.\nSmatramo da je od 18. marta, kad smo ovaj predlog uputili Skupštini i cjelokupnoj javnosti, prošlo dosta vremena, i da bi bilo profesionalno i korektno čuti objašnjenje zašto se naša incijativa ignoriše.\nOvo je naročito značajno ako se ima u vidu da su inicijativu podržali klubovi koji pripadaju skupštinskoj većini i opoziciji, a koji zajedno broje 46 poslanika/ca.\nPodsjećamo javnost, inicijativu su odmah nakon slanja podržali URA, SNP, DPS, Bošnjačka stranka a nešto kasnije i SDP i SD.\nZbog toga bi bilo posebno važno da se u susret izbornim i drugim procesima koji očekuju naše društvo, o stranim uticajima, bez obzira od koga oni dolazili, raspravlja u najznačajnijoj crnogorskoj instituciji a ne na ulici, mitinzima, medijima ili društvenim mrežama. Da se i na taj način, kroz tretiranje problema u okviru institucija, preduprijede moguće tenzije, ekstremizam i sukobi koji mogu biti izazvani i uplitanjima sa strane, a Parlament izgrađuje kao suštinski važno političko tijelo.\nZato posebno pozivamo klubove koji su nas podržali da se energično založe da se ovaj predlog makar raspravi u Skupštini kako bismo mogli vidjeti ko zaista zastupa evropske načine rješavanja problema.\nPodsjećamo da je naša inicijativa pripremljena po uzoru na Posebni komitet za strano miješanje u sve demokratske procese u EU (INGE), koji djeluje u okviru Evropskog parlamenta.\nMandat INGE odbora Evropskog parlamenta je da radi na procjeni nivoa stranih prijetnji u različitim sferama: glavni nacionalni i evropski izbori širom EU; kampanje dezinformacija na tradicionalnim i društvenim medijima radi oblikovanja javnog mnijenja; sajber napadi koji ciljaju kritičnu infrastrukturu; direktna i indirektna finansijska podrška i ekonomska prinuda političkih aktera i subverzija civilnog društva.\nVjerujemo da slično skupštinsko tijelo nikad nije bilo potrebnije Crnoj Gori.


Naša saradnja sa Đak Sportom: Konkurs za izradu strategije za pozicioniranje novog brenda u okviru asortimana Đak Sporta – EKOF Media Group\nby\tJovana Pantić\t/ Friday, 10 July 2015\t/ Published in Uncategorized\nProšle nedelje je u prostorijama kompanije “Đak sport” održano finale takmičenja u rešavanju studije slučaja pod nazivom “Izrada strategije za pozicioniranje novog brenda u okviru asortimana Đak Sporta”. Konkus je realizovan u saradnji sa Centrom za razvoj karijere Univerziteta u Beogradu i studentskom organizacijom sa Ekonomskog fakulteta EKOF Media Group. Studija je prezentovana studentima u okviru Belgrade Youth Fair-a 13.maja 2015. a konkurs je bio otvoren za sve studente osnovnih i master studija koji su zainteresovani za oblast marketinga. Za učešće, bilo je potrebno formirati tim od maksimalno tri člana, i poslati rad do 10. juna. 2015.\nTri studentska tima, koja su se plasirala u uži izbor, predstavili su svoj rad pred komisijom koju su činili direktori različitih odeljenja kompanije “Đak Sport” kao i direktor i vlasnik kompanije. Komisija je ocenjivala kvalitet prezentacije, korišćenu metodologiju, ispoljenu kreativnost i izvodljivost iznetih predloga.\nStudentkinje četvrte godine FPN-a, Aleksandra Stefanović i Maja Dimitrijević su pobednice ovog takmičenja i imaće priliku da rade na realizaciji svojih ideja u narednom periodu u okviru prakse u Đaku. Preostala dva tima koja su činila studenti sa Ekonomskog fakulteta (Nemanja Marjanović i Jelena Reljić, Aleksandar Maksimović, Danijela Pržić i Mladen Trnovac) su takođe pokazali inovativnost i zavidne veštine prezentovanja. Kompanija Đak je pobednice konkursa nagradila vaučerima za kupovinu u Đaku u iznosu od 20.000 rsd, a ostale finaliste popustima pri kupovini.\nZahvaljujemo se svim učesnicima na uloženom trudu i pokazanom znanju i velikom potencijalu. Kompanija Đak će nastaviti da, ovakim i sličnim projektima pruža mladim i talentovanim ljudima priliku da pokažu svoje mogućnosti i olakša ulazak na tržište rada.


Na glasanje 14 ili 21. juna: Danas sastanak stranaka o nastavku izborne trke • Poportal\nNa glasanje 14 ili 21. juna: Danas sastanak stranaka o nastavku izborne trke\n04/05/2020 Biljana Petrović0\nREPUBLIČKI i lokalni izbori, kako je sinoć najavio predsednik Aleksandar Vučić, biće održani 14. ili 21. juna, a Narodna skupština trebalo bi krajem ove nedelje da donese odluku o nastavku izbornih radnji.\nDetalji i makar okvirni „red vožnje“ u vezi sa nastavkom izborne trke i datumom izbora trebalo bi da budu jasniji nakon današnjeg sastanka političkih stranaka sa predsednikom Aleksandrom Vučićem.\n– Od njih zavisi, spreman sam da idem i na 14. juni – objasnio je Vučić.\nSusret će biti upriličen u istom formatu i sličnom sastavu kao što je to bio slučaj nakon uvođenja vanrednog stanja kada se razgovaralo o nemogućnosti održavanja glasanja u tim uslovima. S obzirom na to da će, ako epidemiološka situacija to dozvoli, vanredno stanje biti ukinuto krajem nedelje, očekuje se da, u skladu sa dogovorom postignutim danas, a nakon odluke Narodne skupštine, Republička izborna komisija zvanično odredi novi datum izbora i dan kada ćemo ponovo ući u kampanju. Mogući datumi za novi start bitke za glasove su 12. i 19. maj.\nIako je deo opozicije koji bojkotuje izbore, okupljen oko Saveza sa Srbiju, tražio pomeranje glasanja za jesen, vlast je to odbacila, uz objašnjenje da Ustav ne ostavlja takvu mogućnost. To je juče ponovio i šef diplomatije i vicepremijer Ivica Dačić:\n– U ovoj zemlji postoje Ustav i zakoni, i kada će biti održani izbori zavisi jedino od toga kada će biti ukinuto vanredno stanje. Svako ko politizuje ovu krizu sa virusom korona, treba da se pokaže na izborima.\nPored predstavnika vladajućih i manjinskih stranaka, današnjem sastanku sa šefom države prisustvovaće i predstavnici opozicionih stranaka koji su ranije najavili učešće na izborima.\nBojan Đurić, iz organizacije Ujedinjena demokratska Srbija, kaže, za „Novosti“, da je važno da „ljudi prežive koronu, ali je jednako važno i da se izbori održe zato što će oni odrediti kakav će biti taj život“:\n– Izbori, kako zakon nalaže, treba da se održe šest nedelja po ukidanju vanrednog stanja. Pomeranje bi značilo da sadašnja vlast nastavlja da vlada bez izbora. Na sastanku ćemo tražiti dogovor o jasnim pravilima koja će omogućiti da kampanja bude fer i da građani budu bezbedni i zaštićeni. Mislimo da treba da se formira poseban tim, od lekara stručnjaka i predstavnika izbornih lista, koji će urediti dodatna pravila, kako bi kampanja bila bezbedna, pre svega po zdravlje ljudi.\nI lider SPAS, Aleksandar Šapić, smatra da nema mesta za prazan hod nakon ukidanja vanrednog stanja:\n– Na sastanku ćemo tražiti da se ispoštuju zdravstveni standardi kako niko ne bi bio ugrožen, ali i da se poštuju Ustav i zakoni. Treći faktor u odlučivanju o izborima, a tu mislim na političke kalkulacije, ne bi smeo da postoji. Svima iz opozicije bi više odgovarali izbori na jesen, ali to ne sme da bude merilo koje se uzima u obzir.\nPogledajte film o meštanima sela Drmno u najvećoj bici u Prvom balkanskom ratu\nUspostavlja se putnički saobraćaj na relaciji Petrovac na Mlavi – Požarevac – Beograd\nOBRAĆANJA VUČIĆA IZ ŠTABA: U politici sam dugo, ali ovakav trenutak nikad nisam doživeo


Lideri Zapadnog Balkana žele aktivniju EU u regionu\nBeta 16. marta 2017. 15:25\nPremijeri zemalja Zapadnog Balkana usvojili su danas na samitu u Sarajevu zajedničku izjavu u kojoj su istakli da je postojanje evropske perspektive ključno za medjusobnu saradnju i napredak pojedinačnih zemalja i celog regiona.\n„Naša poruka je da želimo da evropska perspektiva ostane potpuno prisutna, želimo aktivnije i češće prisustvo predstavnika EU i veći obim investicija na prostoru Zapadnog Balkana“, izjavio je Zvizdić na konferenciji za novinare po završetku samita.\nCilj samita bio je, prema njegovim rečima, predstaviti i definisati zajedničke interese i inicijative za naredni samit Zapadnog Balkana u Trstu sredinom jula.\n„Ovo je dobra poruka regionu i EU da mi u regionu možemo da razgovaramo i da se dogovaramo o zajedničkim interesima sve dok postoji evropska perspektiva regiona, koja će i dalje biti ključna baza dalje izgradnje saradnje, razumevanja i poverenja u regionu“. rekao je Zvizdić.\nNa sastanku je, dodao je, razgovarano o evropskim integracijama, ekonomskoj saradnji, infrastrukturnim projektima, saradnji u oblasti obrazovanja, očuvanju mira i stabilnosti.\n„Govorili smo i o problemima, nismo hteli da ih sakrijemo pod tepih“, rekao je Zvizdić i dodao da su svi pokazali da su potpuno orijentisani ka kreiranju „ambijenta kvalitetne saradnje, medjusobnog razumevanja i uvažavanja i očuvanja stabilnosti“.\nHan je čestitao premijerima jer je to, kako je rekao, prvi put da su se premijeri Zapadnog Balkana okupili na području Zapadnog Balkana“, što je veliki gest i pokazuje koliko je napredak ostvaren.\n„Problemi postoje, ali ako gledate dugoročno, postoji ukupan napredak regiona u pogledu evropskih integracija“, rekao je evropski komesar.\nHan je rekao da je na sastanku još jednom uverio premijere u „ozbiljnost i jak interes EU“ da radi na daljoj integraciji Zapadnog Balkana.\n„I dalje ima posla da bi se postigao taj cilj i danas smo razgovarali kako da taj proces učinimo vidljivijim i da gradjani mogu da osete šta znači rad s EU, koji treba da donese povećanje blagostanja, bolje lične perspektive i jednostavno više novca u džepu“, rekao je Han.\nNa samitu Zapadnog Balkana u Sarajevu, čiji je domaćin predsedavajući Saveta ministara BiH Denis Zvizdić, učestvuju premijeri Srbije Aleksandar Vučić, Crne Gore Duško Marković, Makedonije Emil Dimitrijev, Albanije Edi Rama, Kosova Isa Mustafa i ministar spoljnih poslova Italije Andjelino Alfano.


Prva polovina jeseni topla i suva, sneg u decembru\nPrvi sneg očekuje krajem novembra ili početkom decembra\nJesen je u ponedeljak zvanično stigla u Srbiju, a dugoročna vremenska prognoza pokazuje da će u prvoj polovini biti relativno topla i suva, u drugoj kišovita, dok se prvi sneg očekuje krajem novembra ili početkom decembra.\nKako piše Blic, Republički hidrometeorološki zavod prošle nedelje objavio je dokument koji se zove "Klimatski sezonski izgledi u Srbiji", a bavi se dugoročnom vremenskom prognozom za tek počelu jesen i nadolazeću zimu. Prema tim podacima, vrednosti srednje sezonske temperature vazduha do 30. novembra biće od 11 do 14 stepeni, a u višim predelima od 6 do 10.\n"Broj letnjih dana do kraja novembra biće od 15 do 22 u nižim predelima, a na planinama do četiri dana", stoji u dokumentu koji je ažuriran 16. septembra, a pod pojmom jesen obuhvata period od 1. septembra do kraja novembra.\nInače, prema RHMZ-u, letnji dani su dani tokom kojih maksimalna temperatura dostiže ili prelazi 25 stepeni.\nKada je reč o broju mraznih dana sa minimalnim temperaturama do ili ispod nule i njih će biti do kraja novembra.\n"Broj mraznih dana u nižim predelima od šest do 18, a na planinama od 20 do 30 dana", stoji u dokumentu RHMZ-a.\nPrema ovoj prognozi, druga polovina jeseni, naročito novembar, biće daleko kišovitiji.\n"Tokom jeseni, broj kišnih dana biće između 22 i 30, a u brdsko-planinskim predelima do 40 dana", poručuju u RHMZ-u.\nNedeljko Todorović iz RHMZ-a ističe za Blic da će prva polovina jeseni biti relativno topla sa više suvih dana i manje padavina.\n"U drugoj polovini jeseni biće više kiše, oblaka i mrazeva, a prvi sneg se može očekivati krajem novembra ili početkom decembra", naglašava Todorović.\nS druge strane, zimska temperatura vazduha od 1. novembra do 29. februara kretaće se u granicama proseka.\n"Srednja sezonska temperatura vazduha biće od nula do četiri stepena, a u višim predelima od minus četiri do minus dva. Tokom februara postoji mogućnost za pojavu talasa hladnoće. Broj mraznih dana biće od 40 do 65 u nižim predelima, a u brdsko-planinskim predelima od sedam 70 do 90 dana", podvlače u RHMZ-u i dodaju da će broj dana sa padavinama biti od 31 do 40, a na planinama do 50 dana.\nU RHMZ-u dugoročno prognoziraju da će nadolazeća zima od 1. decembra do 29. februara doneti od sedam do 20 ledenih dana sa maksimalnom temperaturom do ili ispod nule u nižim predelima.\n"Na planinama se očekuje od 30 do 50 ledenih dana", navode u RHMZ-u.\nOd danas pa do vikenda temperatura će biti u stalnom rastu, pa se tako u nedelju može očekivati čak 28 stepeni.\nizvor: Blic, agencije, foto: NSinfo


Smeće u Rusiji odavno je preraslo i u politički problem\nRuskoj vladi i Dumi odavno je preneto da će jednog dana deponovanje smeća eskalirati u problem, ali oni nisu skoro ništa učinili da spreče ovu katastrofu. Prvi zakon o odvajanju smeća donet je 2014, ali realizacija ovog zakona nikad nije sprovedena u delo. Tek od ove godine najavljene su promene i akcije koje bi mogle da reše ovaj problem.\nIako je recikliranje totalna nepoznanica u Rusiji, gradić Saransk koji se nalazi na nekih 600 km istočno od Moskve,je jedan od retkih gradova već godinama uz pomoć nemačke kompanije Remondis odvajaju smeće.\nČlanice EU vraćaju u proseku 60% svog otpada, dok Rusija reciklira samo 4%, navodi se u studiji Svetske banke iz 2012. godine. Takve deponije pokrivaju oko 4 miliona hektara u Rusiji, što je područje približno veličine Švajcarske.


Željko Radošević posetio Golobok – Palanačke novine\nŽeljko Radošević posetio Golobok\nDelegacija lokalne samouprave koju je predvodio pomoćnik predsednika Opštine Smederevska Palanka Dobrica Jozić, i državni sekretar u Ministarstvu poljoprivrede i zaštite životne sredine Željko Radošević, posetili su u Goloboku domaćinstvo uglednog stočara Momčila Popovića koji uspešno odgaja krave.\nDržavni sekretar je pohvalio napore da se proizvodnja održi i poboljša i naglasio da je pozitivna stvar što i na teritoriji palanačke opštine ima tako uglednih proizvođača.\nU okviru ove posete Goloboku organizovana je i tribina na kojoj se razgovaralo o mogućnostima subvencija, pomoći i konkurisanja pristupnim fondovima, kako bi poljoprivrednici mogli da dobiju sredstva Ministarstva poljoprivrede za unapređenje proizvodnje. Radošević je naglasio da Momčilo Popović ima sve preduslove da konkuriše i dobije sredstva iz pristupnih fondova Evropske unije.\nNext story Igraju se utakmice četvrtfinala Kupa Opštinskog fudbalskog saveza\nPrevious story Bestidno


Poštovana, slučaj kada se kod poslodavca pojavi višak zaposlenih (tzv. tehnološki višak) regulisan je Zakonom o radu. Ovde je predviđeno da je poslodavac u obavezi da donese program rešavanja viška zaposlenih, ako utvrdi da će zbog tehnoloških, ekonomskih ili organizacionih promena u okviru perioda od 30 dana doći do prestanka potrebe za radom zaposlenih na neodređeno vreme, i to za najmanje: 1) 10 zaposlenih kod poslodavca koji ima u radnom odnosu više od 20, a manje od 100 zaposlenih na neodređeno vreme; 2) 10% zaposlenih kod poslodavca koji ima u radnom odnosu najmanje 100, a najviše 300 zaposlenih na neodređeno vreme; 3) 30 zaposlenih kod poslodavca koji ima u radnom Pročitaj više\nPoštovani, Pod predpostavkom da ste prijavili svoje potraživanje u stečajnom postupku u roku ne može biti kraći od 30 dana, ni duži od 120 dana od dana objavljivanja oglasa o otvaranju stečajnog postupka u "Službenom glasniku Republike Srbije" i da je doneto rešenje suda kojim Vas uvršćuje u red stečajnih poverilaca, u tom slučaju Vi spadate takozvani prvi isplatni red. ( tu spadaju neisplaćene neto zarade zaposlenih i bivših zaposlenih, u iznosu minimalnih zarada za poslednjih godinu dana pre otvaranja stečajnog postupka sa kamatom od dana dospeća do dana otvaranja stečajnog postupka i neplaćeni doprinosi za penzijsko i invalidsko osiguranje zaposlenih za poslednje dve Pročitaj više


PROVERITE DA LI STE MEĐU NJIMA: Ovi horoskopski znakovi vladaju svetom | Astrosudbina\nNaslovna Horoskop PROVERITE DA LI STE MEĐU NJIMA: Ovi horoskopski znakovi vladaju svetom\nPROVERITE DA LI STE MEĐU NJIMA: Ovi horoskopski znakovi vladaju svetom\nDa li ste rođeni da vladate svetom? – Najveći broj državnika u horoskopu je Škorpija…\nOni su lideri u čak 22 države, a među njima je premijer Australije Toni Ejbot i iranski predsednik Hasan Ruhani. Ekipu bi mogla da pojača i kandidatkinja za predsjednicu SAD Hilari Klinton koja je takođe Škorpija.\nHrvatska predsednica Kolinda Grabar-Kitarović rođendan slavi pretposlednjeg dana u aprilu, a rođena je u znaku Bika. U tom su znaku rođeni i Sadam Husein, ali i 13 sadašnjih predsednika država među kojima su oni iz Iraka, Finske, Švajcarske i Kanade.\nBivši prvi čovek SAD Barak Obama je rođen u znaku Lava. On je jedan od 18 liderskih Lavova među kojima je i francuski predsednik Fransoa Oland.\nGandi je bio Vaga, a u istom znaku rođeni su lideri Velike Britanije, Češke, Estonije, ali i Vladimir Putin.\nNajmanja verovatnoć je da će u predsedničku fotelju sesti oni rođeni u znaku Device, jer su one na vlasti trenutno u tek 12 država. Među njima je i sirijski predsednik Bašar al Asad, čelnici Slovenije, Makedonije, Japana i Rusije.\noni vladaju svetom\nPrethodni tekstHOROSKOP: Osvojite ga za čitav život\nSledeći tekstHOROSKOP: Venera u Devici – vreme je za nove ljubavi i romanse!


Rasprodat prvi tiraž albuma Lene Kovačević - DŽEZERI | Adria Daily\nNajnoviji album Lene Kovačević, “Džezeri” (u izdanju PGP RTS) zabeležio je odličnu prodaju i za mesec i po dana rasprodat je prvi tiraž.\nDrugi tiraž albuma pojaviće se u Srbiji tokom februara. Ovaj Lenin album-omaž, posvećen Bajaginim pesmama, nedavno je objavljen i na digitalnim kanalima: Amazon, Deezer, iTunes i Rhapsody.\nLena, foto Andreja Damnjanovic\nAlbum “Džezeri” sačinjen je od 10 numera, među kojima su ”Sa druge strane jastuka”, “Dobro jutro džežeri”, ”442 do Beograda”, ”Od kada tebe volim”, “Poljubi me“,… Album je rađen u Beogradu i Njujorku, aranžer i producent je Vladimir Nikolov, odgovoran za orkestraciju Oskarom nagradjenog filma ”The Artist”.\nLena Kovačević do sada je objavila albume „Dobar dan za pevanje“ (2009) i “San” (2013), koji je najprodavaniji album u Srbiji u 2013. godini među izdanjima iz celog regiona.\nTagsalbum dzezeri lena kovačević muzika


Banke izgubile bitku - naplata troškova obrade kredita nije dozvoljena\nA. J. 5. oktobra 2018. 12:11\nVrhovni kasacioni sud je novom odlukom potvrdio da je nedozvoljena naplate troškova obrade kredita, saopštilo je udruženje bankarskih klijenata „Efektiva“.\n„Banke su konačno izgubile višegodišnju bitku u dokazivanju osnovanosti naplate troškove obrade kredita, jer je Vrhovni sud potvrdio svoj stav da banka ovaj trošak može da naplati samo ako je on realan i samo ako je korisnik o njemu prethodno jasno i nedvosmisleno informisan, tako da ni na koji način ne bude doveden u zabludu o kojim troškovima je reč“, navedeno je u saopštenju.\n„Ekektiva“ je ukazala da su banke morale da u ponudi pre zaključenja ugovora o kreditu navedu šta čini troškove obrade kredita, a ne samo da to naplate u procentualnom iznosu. Banke su, kako je navedeno u saopštenju, „korisnike kredita dovodile u neravnopravan položaj, naplaćujući veće troškove za obradu kredita večeg iznosa, što je u svom stavu potvrdila i Narodna banka Srbije“.\nPo oceni „Efektive“ banke u Srbiji su u poslednjih petnaestak godina po osnovu naplate troškova obrade kredita od svojih korisnika naplatile nekoliko desetina miliona evra. „Građani sada u pranicama mogu da poražuju povraćaj tog novca, sa zateznom kamtom.\n„Zastarelosti za ove sporove nema, jer je po stavu Vrhovnog kasacionog suda ova odredba ništava, a ništavost ugovorne odredbe ne zastareva“, navela je „Efektiva“.\nBura na Vol Stritu: Banke užurbano prodaju deonice vredne milijarde,…\nLinglong kupio 2,8ha na obodu Ečke za stambeni kompleks\nLinglong kupio 2,8ha na obodu Ečke za izgradnju stambenog…\nSaradnja sa Evroklirom stvara veću likvidnost srpskih HOV\nLedeni dani povećali potrošnju struje u Srbiji prošlog…\nPotrošačka korpa u Crnoj Gori 671,8 evra u decembru\nLedeni dani povećali potrošnju struje za 13,4 posto


Izvor: Radio Televizija Vojvodine, 29.Okt.2021, 03:22\nSrbiji je danas predat novi Štadlerov brzi voz, prvi od ukupno tri koja su kupljena od švajcarske kompanije "Štadler Bušnang AG", a primopredaji je prisustvovao predsednik Srbije Aleksandar Vučić.\nVučić je izjavio da novi, moderni vozovi, koji će novim srpskim prugama ići 200 kilometara na sat, od kojih će jedan oko 1. marta biti u komercijalnoj upotrebi od Beograda do Novog Sada, znače novo vreme i novu Srbiju i nešto na šta ćemo polako početi da se navikavamo >> Pročitaj celu vest na sajtu Radio Televizija Vojvodine << - da je naša zemlja uspešna.\n"Viktor Igo je rekao da snovi stvaraju budućnost. Mi smo decenijama uništavali sopstvene resurse, nestajale su nam pruge, nismo ih održavali, a kamoli obnavljali… Vozovi nam bili stari i staromodni, da smo bili srećni kada bismo prelazili 26 km na sat…", rekao je Vučić.\nPredsednik kaže da će oko 15. novembra početi testiranje pruge Beograd - Stara Pazova, a da oko Božića 2022. godine će krenuti i testiranja pruge Stara Pazova - Novi Sad te da očekuje da će danas promovisani brzi voz u komercijalnoj upotrebi biti oko 1. marta sledeće godine.\nNadovezao se na reči ambasador Švajcarske koji je rekao da novi vozovi znače novu eru za Srbiju, poručujući da oni znače i novu Srbiju, novo vreme i nešto na šta nismo navikli, ali ćemo početi da se navikavamo - da Srbija bude uspešna.\n"Ovo je velika novina i pokazuje koliko smo zemlju uspeli da promenimo za nekoliko godina, promenili očekivanja ljudi, jer toliko toga možete da uradite kada verujete u sebe, svoj narod i sopstvene mogućnosti", rekao je Vučić.\nOn je zahvalio Švajcarskoj i na pomoći koju je pružila Srbiji u uvođenju dualnog obrazovanja, koje nam daje prednost u odnosu na druge zemlje.\n"Ponosan sam što će ovi najbolji vozovi saobraćati srpskim prugama.\nSnovi postaju realnost kad veruje u njih, borite se za njihovo ostvarenje, sigurni da radom to možete da postignete", rekao je Vučić.\n"Gledaćemo da Srbija ide brže napred, i brže nego do sada", poručio je predsednik Srbije.\nVoz je osposobljen za ETCS (Evropski sistem upravljanja vozovima) - oblik signalizacije koji koriste mnoge evropske zemlje koje mogu upravljati vozovima iz centra.\nPrimopredaji brzog voza u železničkoj stanici "Novi Beograd," prisustvovali su ministar građevine, saobraćaja i infrastrukture Tomislav Momirović, gradonačelnik Beograda Zoran Radojičić, zamenik gradonačelnika Goran Vesić, predstavnici kompanije "Štadler Bušnang AG" i ambasade Švajcarske u Beogradu.\nUgovor sa kompanijom "Štadler" o nabavci brzih vozova potpisan je u aprilu ove godine.\n"Dva puta dnevno će građani moći da putuju direktno od Beograda do Novog Sada i stignu za 30 minuta i to će koštati oko 1.000 dinara, bez mnogo stajanja. Neki vozovi će se zaustavljati na više stanica i vožnja će biti jeftinija, a trajaće oko 48 do 52 minuta", rekao je ranije Momirović.\nŠmid: Brzi voz početak nove ere u javnom saobraćaju u Srbiji\nDolazak novog brzog voza u Srbiju, švajcarskog proizvođača "Štadler" je početak nove ere u javnom saobraćaju u Srbiji, izjavio je ambasador Švajcarske u Srbiji, Urs Šmid, na svečanom predstavljanju.\nŠmid je kazao da je impresivno vreme tokom kojeg je Srbiji isporučen brzi voz, podsetivši da je ugovor potpisan 8. aprila ove godine.\n"Čestitam Vladi Srbije i kompaniji Štadler na tom uspehu u preciznosti, ovo su izuzetne vesti", rekao je ambasador.\nDodao da je današnja promocija jedan u nizu "švajcarsko-srpskih priča" i podsetio da je pre nekoliko nedelja obeleženo 20 godina od dolaska tramvaja iz Bazela u Beograd.\nŠmid je rekao da Švajcarska i Srbija obeležavaju 30 godina saradnje, navodeći da se ono što je počelo humanitarnom pomoći 1991. godine razvilo u obuhvatnu bilateralnu saradnju.\n"Kroz brojne projekte podržavamo inovacije i modernizaciju kao zalaganja Vlade Srbije kada je reč o državnoj upravi, obrazovanju, kazao je ambasador.\nUkazao je i na doprinos Švajcarske dualnom obrazovanju u Srbiji, kao i u energetici, infrastrukturi i drugim oblastima.\n"Švajcarska je dugo angažovana u Srbiji i odlučna je da tako i nastavi. Ubeđen sam da postoji veliki potencijal za produbljivanje saradnje, ne samo u oblasti javnog saobraćaja, već i u drugim sferama", rekao je Šmid.\nVlasnik Borda direktora kompanije Štadler, Peter Šuler, izrazio je zadovoljstvo zbog isporuke brzog voza Srbiji i naveo da je to učinjeno u rekordnom roku.\n"Do sada smo prodali 500 takvih vozova u 12 zemalja sveta, među kojima su Nemačka i SAD", rekao je Šuler i naveo da je reč o inovativnim, modernim vozovima koji dostižu brzinu od 200 kilometara na sat.\nVučić: Saobraćaj na novoj autobuskoj u martu, radovi do kraja 2022.\nPredsednik je izjavio da će saobraćaj na novu autobusku stanicu na Novom Beogradu biti prebačen u februaru ili martu, a da će radovi na samoj stanici biti završeni tokom sledeće godine.\nVučić je kazao i da će radovi na železničkoj stanici "Beograd centar" krenuti u martu, kao i da će to brzo biti završeno jer partner koji treba da izvodi radove je spreman, ali su do sada bile problem potrebne dozvole.\n"Da li je moglo ranije, verujem da jeste, ali nismo ni sanjali da ćemo ovo imati i sam imam dozu džangrizavosti da nešto novo tražim, ali bio sam srećan ovog jutra kada sam pogledao prizore Beograda iz ovog voza. Vidite novi grad, novu zemlju, modernu Srbiju, uspešne i zadovoljne ljude koji mogu da se mere sa ljudima koji žive u Nemačkoj, Švajcarskoj, Austriji, a ne sa siromašnim Balkanom", kazao je Vučić.\nNavodeći i da bi sam voleo da nekada stvari funkcionišu brže u našoj zemlji, posebno kada ima novca, Vučić je kazao da se nažalost ne može uvek sve.\nNa pitanje da su prekoračeni rokovo oko preseljenja autobuske stanice i završetka radova na železničkoj stanici Beograd centar, rekao je da je da su njegovi prethodnici govorili da će 2009. izgraditi metro, a ukazuje da tek sada, u novembru počinje gradnja metroa.\nTakođe, kaže i da je slušao o tome kako će da izgrade puteve i pruge.\n"Nije izgrađen nijedan auto-put, nije izgrađena nijedna pruga, nijedan voz nije dovučen u zemlju. Sve je to došlo posle 2013. godine", kazao je predsednik.\nIstiče da ovakav voz kakav je danas promovisan Srbija nije mogla ni da sanja.\n"Uspeli smo novu stanicu da uradimo i otvorimo posle decenija snivanja da se železnička stanica izmesti iz onog dela grada, kao što radimo sa autobuskom stanicom i verujem da će to u mnogome pomoći i pri ulasku i izlasku iz grada", kazao je Vučić.\nNaglasio je da je promenjena paradigma da je Srbija gubitnik i da je to učinjeno za nekoliko godina.\nPrema njegovim rečima, od najvećih gubitnika, koji su u svemu najlošiji, Srbija je postala prva u regionu u svemu.\n"To nikome ne nabijamo na nos, ali da možemo da se ponosimo lepotom i da razmišljamo šta je sledeće, to možemo", kazao je Vučić i najavio da će uskoro biti započeti radovi na pruzi Novi Sad - Subotica, a zatim početkom sledeće godine da će biti otvorena deonica Đunis - Stalać na pruzi Beograd - Niš, što je nekih 16, 17 kilometara, gde će da idu vozovi 200 kilometara na sat.\nRTS: Vučić sa šefom kineske diplomatije Vangom\nB92: Vučić: "Nije ni čudo" VIDEO\nB92: Vučić: Utrostručeno; veoma sam srećan\nBlic: "NIJE ČUDO ŠTO GA NAZIVAJU ČELIČNIM" Vučić sa šefom kineske diplomatije: Hvala vam na ogromnim investicijam u Srbiji (VIDEO)


Позоришна критика: БАУК РАДНИЧКИХ ПАНТАЛОНА – Паланачке новине\nby Palanačke · 8 oktobra, 2017\n-Petar Mihajlović, Radnička hronika, Gradsko pozorište Kulturnog centra, adaptacija i režija – Dejan Cicmilović\nRadeći tempom kome mogu pozavideti mnoge profesionalne ustanove kulture, Gradsko pozorište je, istoga dana kada je završen Festival „Vragolaste pozorištarije“, premijerno odigralo novu predstavu, koja nastavlja smerom angažovanog teatra.\nSurova eksploatacija radnika, bahat odnos „preduzetnika“, poslovična neosetljivost javnog mnenja na radničke proteste i štrajkove, zbunjnost i odsustvo artikulacije nezadovoljstva potlačene klase – svakodnevni su događaji, toliko prisutni i notorni da mnogi na njih više ne obraćaju pažnju. Tekst Petra Mihajlovića, nagrađen svojevremeno na Sterijinom pozorju, navodeći u formi hornike mnoštvo pojedinačnih priča, koje se stapaju u jedinstvenu sliku, prati ovo naličje glajhšaltovanja na tržišnu ekonomiju. Intimne ispovesti, ma koliko bile različite, liče jedna na drugu, potvrđujući da u korenu svih ovih nesrća prebiva jedinstveni uzrok, koji ideološki opravdava takozvani neoliberalni diskurs.\nMihajlovićev tekst, dakle, odražava kako ideologiju kapitalizma, tako i neukost radnika, koji su, u procesu ideološke glorifikacije slobodnog tržišta i deregulacije, ostali bez „klasne svesti“. Iz tog razloga, klasna borba se lako premetne u nacionalnu euforiju zbog neke pobede domaćih sportista, ili u sumnjive, desničarske dnevnolopitičke dosetke.\nPotrebna je izvesna hrabrost za ovakav pozorišni tekst, i zato Radničku hroniku možemo da imenujemo ostavrenjem takozvanog angažovanog teatra. Mihajlovićev pristup je, međutim, upravo zbog svoje faktografske forme, suočen sa opasnošću zapadanja u patetiku. Kritička refleksija, naime, nikada nije puki odraz u ogledalu, odnosno u interpretaciji je potrebno naglasiti razliku viđenog u odnosu na ono što se oslikava, reflektuje, ići dalje od pukih slika žalosnih događaja. Upravo iz tog razloga, Mihajlovićevu Hroniku treba igrati kao farsu, karikaturalno naglašavajući „najemotivnije“ pasaže.\nDejan Cicmilović, radeći sa ansamblom Gradskog pozorišta, nesumnjivo je krenuo ovim putem. Početak predstave, koreografija koju prati himna rada, pa prve slike u kojima zbunjeni radnik bahatom „gazdi“ pokušava da sopšti zahteve štrajkača, potpuno su u duhu pomenutog pristupa. I u drugim delovima predstave, a naročito u masovnim scenama, Cicmilović, sa merom i bez nametljivog naglašavanja, predstavu vodi na sugurnoj distanci od patetike.\nZa svaku pohvalu je i to što Cicmilović nastoji da nadgradi Mihajlovićev predložak. Odsustvo sposobnosti refleksije, kod likova koji nisu radnici, njihovo neuviđanje da se, u svetu u kome kapitalistički zakoni proteruju humanost, svako od nas može naći u ulozi gladnih, reditelj pocrtava prisustvom radničkih pantalona u svakom kostimu, od direktorskog i ministarskog odela, preko policijske uniforme, do odeća predstavnika medija. Ovaj diskretni scenski znak pokazuje kako smo u neoliberalnom svetu svi mi samo pioni, da smo i mi i „oni“, eksploatatori, lišeni slobode, u ime hipostaziranih pricipa „slobodnog tržišta“.\nNajveći rediteljski izazov u radu na ovoj predstavi činile su pojedinačne ispovesti radnika, kada se oni neposredno obraćaju publici. Neki od ovih monologa su vešto napisani, pa je bilo lako glumce sačuvati od sladunjavog preglumljivanja. U drugim slučajevima, nažalost, sam tekst nije pružao takve mogućnosti. Predstava, iz tog razloga, uprkos odličnom ritmu, na trenutke postaje ono što ne bi smela da bude, približavajući se, zahvaljujući dramskom predlošku, formi koja podseća na socrealistički teatar. Cicmilović se ovome vešto odupirao, tamo gde njegove intencije prate glumci. Tu suptilnu persiflažu donosi gluma Ivana Jeremića i Slađana Stanića, a patetici sigurno odoleva i Aleksandar Mišić, duhovito pripovedajući svoj monolog. Treba pohvaliti i polimorfnu glumu Jovana Stojanovića, Miloša Lukića i Aleksandre Vladisavljević (čija upečatljiva scenska pojava obećava) kao i dopadljivu epizodu Radice Mitrović. I ovoga puta, ističemo Sanju Dojčinović, koja lik novinarke-izveštača igra na ivice burleske, a da to ne prekoračuje strogo postavljene rediteljske okvire.\nVeliko glumačko iskustvo Dejana Cicimovića vidi se u kreiranju glavne uloge, koju tumači Rade Mihailović. Lik radnika sa velikim „R“ urađen je uz pomoć „glume na dva tona“, koja odlično funkcioniše u Cicmilovićevoj postavi.\nPredstava se, prema našem mišljenju, otela kontroli u songovima, postavljenim u nameri da se vizuelno obogate scenski prizori i istovremeno pocrta osnovna nit komada. Uprkos odličnoj originalnoj muzici Srđana Todorovića i nastojanju reditelja da uspostavi vezu sa semiologijom italijanskog neorealizma i potonjim reminiscencijama (recimo filmom Elija Petrija, „Radnička klasa ide uraj“), tekstovi koje protagonisti uživo pevaju na sceni – izlaze iz mukotrpno postavljenog rediteljskog miljea, i, naročito kada je reč o poslednjem songu (o radnicoma koji sanjaju „dva velika hleba“), deluju kao da su „iz druge opere“. Sami po sebi, to nisu loši tekstovi, ali, jednostavno, nisu za ovu priču.\nSve u svemu, odlična režija, dobra gluma i originalna muzika, očigledni kvaliteti nove predstave Gradskog pozorišta, nisu „pokrili“ brojne nedorečerenosti Mihajlovićevog ogledanja u propasti radničke klase. Tu nije mogla da pomogne nikakva adaptacija. Iako nas, u suočavanju sa stvarima koje na ulici, u novinama ili na internetu gotovo ne primećujemo, nagoni na razmišljanje, ovaj tekst gledaoce ipak ne prosleđuje katarzi, ne odagnava strah onih koji u stvari više ničega ne treba da boje, jer ništa ne mogu da izgube, osim svojih okova.\nNext story Spomenik generalu Živku Pavloviću – iz ruku vajara Miletića\nPrevious story ODRŽAN SASTANAK OPŠTINSKOG ŠTABA ZA VANREDNE SITUACIJE: U toku popodneva očekuje se normalizacija vodosnabdevanja


Održana 42. sednica Saveta Zaječarskog upravnog okruga | TV Istok\nOdržana 42. sednica Saveta Zaječarskog upravnog okruga\nNa 42. sednici Saveta Zaječarskog upravnog okruga bilo je reči o Zakonu o efikasnom korišćenju energije i učešće jedinica lokalne samouprave sa ovog područja na konkursu Ministarstva rudarstva i energetike i o primeni propisima kojima je nacionalnim manjinama garantovano pravo na službenu upotrebu jezika i pisma.\n2013. godine usvojen je Zakon o efikasnom korišćenju energije čiji je osnovni cilj ušteda energije, a njime se primenjuju sva pravila Evropske unije. Već pet godina unazad Ministarstvo rudarstva i energetike raspisuje konkurs namenjen državnim institucijama, a koji je na 42. sednici Saveta Zaječarskog upravnog okruga bio prezentovan.\nKonkurs ističe 27. marta, a ukupna vrednost predviđenih sredstava je 330 miliona dinara.\nPrevious : U Zaječaru besplatan gradski i prigradski linijski prevoz (VIDEO)\nNext : ZAJEČAR: Nove komunalne odluke, besplatan prevoz za građane (VIDEO)


Amerika očekuje od Turske 2,5 milijarde dolara za NATO - koliko košta S-400 - Sputnjik Srbija\n09:23 03.03.2020 (osveženo 09:25 03.03.2020) Preuzmite kraći link\nKupovina Turske ruskih sistema S-400 ne može biti računata u rashode Ankare za odbranu u okviru NATO-a, izjavio je Robert Menendes, član komiteta za inostrane poslove američkog Senata.\nPrema rečima Menendesa, ako ugovor, vrednosti od 2,5 milijarde dolara, bude uzet u obzir u obzir, Turska će se približiti vojnim rashodima od 2 odsto BDP što SAD traže od svojih saveznika.\n„Biće vrlo ironično i užasno problematično, ako Turskoj kupovina S-400 omogućiti da, napokon, realizuje obavezuje oko rashoda u okviru NATO-a“, smatra američki senator.\n„Molim Stejt department da da ocenu da li će se ova kupovina uzimati u obzir u okviru ukupne cifre rashoda za odbranu. Ako Stejt department nema isti pogled na stvari, zatražio bih od vas da hitno pozovete rukovodstvo NATO-a i država-članica kako bi se ubedili da se ova kupovina neće uzeti u obzir kao rashod“, nastavio je Menendes.\n„Države, čiji rashodi su u suprotnosti sa duhom Alijanse i stvaraju značajni fizički rizik za države-članice, treba da budu kažnjene, a ne nagrađene“, smatra senator.


Razvod BiH - Glas Srpske\nDarko Momić 08.11.2019 00:12\nVisoki predstavnik u BiH Valentin Incko ponovo je pred Savjetom bezbjednosti Ujedinjenih nacija iznio niz neistina i optužbi na račun Republike Srpske. Ponovo je Incko, kao i u prethodnih deset godina, odgovornost za skoro sve što ne valja u BiH prebacivao na RS, dok je vješto relativizovao ili potpuno prećutkivao činjenice koje nepobitno pokazuju da je za zastoj BiH na evropskom putu direktno odgovorno političko Sarajevo.\nPonovo se šef OHR-a neskriveno svrstao na stranu najbrojnijeg naroda u BiH i njegovih političkih ciljeva. To se najbolje vidjelo time što posebna sjednica republičkog parlamenta, koju je kritikovao pred SB UN, nije bila ni zakazana niti se znao njen dnevni red u utorak naveče kada ju je nazvao “mjestom koje može da proizvede probleme”.\nDa licemjerje bude veće, Incko je tek nakon što je osuo paljbu po tek najavljenoj, ali nezakazanoj sjednici NSRS, spomenuo antidejtonsku i antiustavnu deklaraciju SDA koja je bila povod za posebnu sjednicu parlamenta Srpske, ali šokantnu deklaraciju pri tome nije nazvao ni antidejtonskom, ni antiustavnom.\nNa sreću, ambasador Ruske Federacije u UN primijetio je i ukazao na licemjerje šefa OHR-a i u svom govoru pred Savjetom bezbjednosti otvoreno rekao da “Incko ne daje tačnu sliku stanja na terenu u BiH”. Ruku na srce, ne može se reći da predstavnici ostalih zemalja članica SB UN nisu bili u pravu kada su izrazili zabrinutost zbog aktuelne situacije u BiH, rasta tenzija i nacionalističke retorike, ali samo ruski ambasador je bio u pravu kada je rekao da Incko nije objektivan.\nElem, tačno je da situacija u BiH odavno nije bila gora, da rastu tenzije i buja nacionalizam, ali i za svađu u braku je potrebno dvoje, a do nje obično dođe kada se stvori ljubavni trougao. A kad je tako u bračnoj zajednici, onda je jasno da za svađu i probleme u političkoj zajednici kakva je BiH u kojoj postoje tri strane, a koje nikada nije vezala ljubav, već samo interes, ne može da bude odgovorna jedna strana. Pogotovo ne ona čija kuća je uređena ili, preciznije, ona u kojoj su sprovedeni izborni rezultati i formirana vlast, a da, s druge strane, ni za šta nisu odgovorni oni koji ništa od toga nisu uradili. U takvoj situaciji je potpuno razumljivo zašto Republika Srpska sve glasnije govori o brakorazvodnoj parnici, jer ako stalno izvršava svoje obaveze u skladu sa porodičnim zakonom, tj. Ustavom, a stalno joj se nešto prigovara, ne ostaje joj ništa drugo nego da od zajednice digne ruke.\nParadoks je što visoki predstavnik, koji bi trebalo da ima ulogu miritelja, mnogo više liči na advokata koji odugovlači sa parnicom zato što ima više koristi ako bračna agonija traje duže. Problem je što u takvim slučajevima razvod uvijek bude buran.


Splicecom SelectVoice - Logo - Integrisana rešenja\nU ponudi ovog brenda nalaze se savremeni softverski IP telefonski sistemi, telefonski aparati i Call Centar aplikacije.\nSa proizvodnim programom kompanije Splicecom i ekspertizom kompanije Logo tržištu nudimo pouzdanost u end-to-end poslovnim komunikacijama. Takođe, kroz jedinstvena komunikacijska rešenja kroz Cloud rešenja i napredne korisničke aplikacije, korisnici će odmah osetiti sve prednosti bez obzira na granu industrije, na njihovu veličinu i geografsku rasprostranjenost same kompanije. Splicecom sa svoja 22 partnera širom sveta pokriva veliki procenat i svetskog tržišta. I u Srbiji je do sada već urađeno nekoliko uspešnih implementacija, kao na primer u Ministarstvu pravde i EPS-u. Svi Splicecom proizvodi su u skladu sa direktivom za ograničenje upotrebe određenih opasnih materija u električnoj i elektronskoj opremi (RoHS) i propisima za odlaganje i reciklažu otpada električne i elektronske opreme (VEEE).\nSplicecom SelectVoice je jedinstvena IP platforma za govorne komunikacije i napredne servise za potrebe poslovnih korisnika.\nNapredne sistemske funkcionalnosti:\nNapredno rutiranje poziva za korisnike ili grupe korisnika\nLeast Cost Routing sa vremenskim profilima - definisanje pravila rutiranja poziva za određene periode u toku dana ili nedelje\nPodržane telefonske funkcionalnosti\nIdentifikacija poziva, Preusmeravanje poziva, Prebacivanje poziva, Indikacija o zauzetim/slobodnim lokalima, Parkiranje poziva, Preuzimanje poziva iz grupe, Poziv na čekanju, Paging opcija, Muzika na čekanju itd\nIntegrisani sistem govorne pošte (VoiceMail) za sve korisnike/lokale u sistemu\nAutomatsko prosleđivanje govorne pošte na e-mail nalog u audio formatu ili prijem obaveštenja putem mail-a o pristigloj govornoj poruci\nIntegrisani IVR sistem i automatska sekretarica (Auto Attendant)\nOmogućavaju inteligentno rutiranje poziva i daju potrebne informacije kroz unapred snimljene poruke (sa svim uračunatim licencama)\nKreiranje korisničkih grupa i pravila rutiranja poziva za pojedine korisničke grupe\nAudio konferencijski sistem sa Menadžment portalom za vizuelani pregled svih konferencija sa mogućnnošću kontrole i upravljanja konferencijama (kreiranje konferencija, dodeljivanje prava učešća, menjanje iili brisanje, upravljanje sesijama...)